text:
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.
lørdag den 21. februar 2004
Lógin hjá Murphy
Lógin hjá Murphy (»If anything can go wrong, it will«) hevur eina útgávu fyri búskaparfrøðiliga ráðgeving:
Tá búskaparfrøðingarnir eru samdir um tilmæli, hava teir minst ávirkan. Tá teir vita minst og eru ósamdir, verður lurta eftir teimum. (mín týðing)
Hetta galdar nokk eisini fyri fiskifrøðingar og nógvar aðrar frøðingar.
Hetta síggja vit kanska serliga í valstríði, har búskaparpolitisk og onnur uppskot kunnu verða væl undirbygd við endurgevingum frá búskaparfrøðingum og øðrum serfrøðingum, samstundis sum atfinnararnir eisini endurgeva sínar serfrøðingar.
Eitt aktuelt dømi er uppskotið hjá samgonguni um ein skattalætta og samstundis at hækka inngjaldið til Arbeiðsmarknaðareftirlønargrunnin (sum fyrr æt »Samhaldsfasti«). Tað var kanska eitt PR-mistak av teimum stóru, tá samgongan almannakunngjørdi hetta saman, men uttan samstundis at almannakunngera hvussu stóra øking í útgjaldinum frá Samhaldsfasta, økingin av inngjaldinum fór at hava sum beinleiðis avleiðing.
Tí tá atfinnararnir fóru at rokna, var inngjaldið til Samhaldsfasta tikið við sum skattahækking. Men útgjaldið úr Samhaldsfasta var als ikki rokna uppí. Tí gjørdist sosiala slagsíðan so ógvuslig í útrokningunum.
Hvussu nógv prosent aftrat lønini hevði Føroya Arbeiðarafelag skula havt í eftirlønargrunn fyri at teirra limir við eftirlønaraldur skulu fáa eitt eftirlønarútgjald sum svarar til økingina, sum nú kemur í útgjaldinum frá Samhaldsfasta?
Var tað henda øking av útgjaldinum, sum gjørdi atfinningarnar frá fakfeløgunum so nógv veikari eftir kunnandi fundin við landsstýrismannin í fíggjarmálum og løgmann um broytingarnar og avleiðingarnar? PowerPoint er ikki so galið.
Sannleikin man vera, at tað er hvørki so gott sum samgongan sigur, ella so ringt sum atfinnarar siga.
Tí er tað skilabesta nokk at gera sum Hermann Oskarsson, formaður í búskaparráðnum, mælti til og lurta eftir óheftum serfrøðingum, áðrenn broytingarnar verða framdar. Men um lógin hjá Murphy fyri búskaparfrøðiliga ráðgeving heldur, verður tað ikki gjørt.
Eitt grovt dømi um misbrúk av serkunnleika er mátin stjórnirnar hjá George W. Bush og Tony Blair brúktu fregnartænastufrágreiðingar til at grundgeva fyri at fara í kríggj í Irak.
Metingarnar hjá fregnartænastunum vórðu valdar burturúr sum Bush og Blair lysti, og veruleikin varð snaraður. Og listin við ítøkiligum lygnum hjá Bush í røðum fyri kongressini, í sjónvarpsrøðum og á tíðindafundum er langur. Colin Powell, uttanríkisráðharri, var í ST við følskum prógvum fyri vandanum frá hópoyðingarvápnum í Irak.
Við teimum ræðuligu avleiðingunum, sum eru av kríggi, er avgerðin um kríggj á skeivum ella følskum grundarlag kanska skeivasta avgerð hjá nøkrum amerikanskum forseta í hvussu er í fimmti ár. Irakar verða helst fegnir í longdini, hóast eisini teir hava mist. Kanska var avgerðin um kríggið røtt, men grundarlagið má vera í lagi, og fólk má fáa sannleikan at vita.
Politikkur sum ikki er umhugsaður og fyrireikaður og er grundaður á holla vitan kann gera størri skaða enn gagn. Tá talan er um búskaparpolitikk kunnu avleiðingarnar gerast ringast fyri júst tey, sum politikkurin skuldi hjálpa.
Politikkur sum í stóran mun er grundaður á serfrøðingatilmæli er kanska minni spennandi, men hann heldur kanska betur í longdini.
Tað er kanska besta argument fyri at gera breiðar semjur, eisini tá man hevur smalan meiriluta.


c: text/html

text: Tveir tímar eftir at valhølini í Katalonia skuldu havt latið upp, hevði Bogi Norðurkorea sum høvuðstíðindi í Útvarpinum í morgun, hóast Uni úr sama húsi er sendur hagar at boða frá støðuni, og allir miðlar, til dømis BBC og TV2, sum eg beint nú hyggi eftir, júst høvdu ætlaðu fólkaatkvøðuna í Katalonia í dag ovast á breddanum. Annað innslag í heimlandstíðindunum var um eitt airbus 380 flogfar við brotnum motori. Triðja innslag var - einki. Veðrið og so liðugt. Ikki eitt orð frá Kringvarpsredaktiónini í morgun um ella úr Barcelona. Hvussu órørd kunnu vit verða av støðuni uttan um okkum? Hetta er altso ikki gott nokk. Uni hevur havt fínar og livandi frásagnir úr Katalonia, onkrar órógvaðar av ringum ljóði gamaní. At forstokkað fólk í skemtitekningum finnast at, at Útvarpið er á staðnum og ger sína sjálvsagdu skyldu at siga livandi og beinleiðis frá gongdini í Katalonia, er mær óskiljandi. Sjálvandi skulu vit vera á staðnum. Orsøkin er ikki bara at Atlantsflog onkuntíð flýgur hagar, og at vit onkuntíð seldu teimum saltfisk, men at hetta er ein rembingarpartur í Evropa, har politisk betongjura í Madrid vil forða fólksins lokala vilja, m.a. við at seta lokalu løgregluna, Mossos d’Esquadre, til viks, og seta Guardia Civil og Policia Nacional í staðin. Gudviti, hvat fer at henda út á dagin. Hetta er so týdningarmikið, at ES er umboðað, ja okkara egni Magni, er í tí sambandi ein av teim evropeisku útsendu. Lukkutíð sigur hann frá í einum jøvnum streymi á Facebook, eisini saman við ikoniska Carles Puigdemont. Kom aftur Uni. Tú hevur ikki bara fólksins stuðul, men eisini fólksins mikrofon og kamera í hondini. Vit bíða spent eftir at hoyra teg siga frá hesum søguliga degi í Útvarpinum í dag! Kom aftur!

robotstxt: allowed

filter: keep


text:
Flensborg
Flensborg ella Flensburg (týskt: Flensburg, danskt og lágtýskt: Flensborg, frisiskt: Flansborj, mál av Suðurjútlandi: Flensborre) er ein gamal havnarbýur í Norðurtýsklandi. Mót norðri hevur býurin mark við Danmark. Flensborg er triðstørsti býur í Schleswig-Holstein (týskt: Schleswig-Holstein, íslendskt: Slésvík-Holtsetaland, danskt: Slesvig-Holsten) eftir Kiel og Lübeck. Býurin er 56,38 km² til víddar og hevur 88,486 íbúgvar (30. november 2009). Stóra Flensborgar økið hevur umleið 133,000 íbúgvar. Almennu málini eru tvey í tali, týskt og danskt.
Innihaldsyvirlit
Søga[rætta | rætta wikitekst]
Býurin er fyrst nevndur í heimildum í 1248. Flensborg fekk keypstaðarrættindi í 1284.
Politikkur[rætta | rætta wikitekst]
Borgmeistari er Simon Faber.
Arbeiði[rætta | rætta wikitekst]
Í november 2009 var arbeiðsloysið komið uppá 12,7 %, ið svarar til 5466 fulltíðar arbeiðsleys.
Vinarbýir[rætta | rætta wikitekst]
- Carlisle, Ongland/Stóra Bretland (1961)
- Neubrandenburg, Eysturtýskland/Týskland (1987)
- Słupsk (týskt: Stolp), Pólland (1988)
Myndasavn[rætta | rætta wikitekst]
Sí eisini[rætta | rætta wikitekst]
Útvortis ávísing[rætta | rætta wikitekst]
- flensburg.de - Heimasíða (danskt)
- flensburg-tourismus.de (danskt)
- Flensborg Avis er eitt danskt tíðindablað. (danskt)


text:
Orð: H.M. Jacobsen
Lag: Hugh Wilson
1. Er byrðin stór og møðir teg,
so tung tær gerast spor,
eg veit tó eitt, sum frøir teg,
lýð bert á Jesu orð!
2. O, lýð tú á tey sælu orð,
tey ljóða jú til tín;
tær Jesus bjóðar bestu kor,
hann bjóðar tær til sín.
3. «Kom higar, tú, sum byrði bert,
eg hvíld vil geva tær,
kom higar, tú, sum troyttur ert,
kom hvíl teg væl hjá mær.»
4. Tað er jú tær, hann bjóðar frið
og sæla hvíld hjá sær,
tað er jú teg, hann meinar við,
ver kvikur, til hann far!
5. Tí honum leingist eftir tær,
hann vil tær altíð væl,
hann vil tær fagna væl hjá sær,
hjá honum hvíld er sæl.
6. Kann betri nakar bjóða her,
enn Jesus bjóðar tær?
Tveit byrðina, sum ov tung er,
og glaður til hann far!


text:
Barbara 50/
Í dag fyllir ein egin og sjáldsom listakvinna runt, sum er kend í norðanlondum og innan móta- og avantgardeumhvøvi kring heimin. Tað er sniðgevin Barbara í Gongini, sum rundar hálva øld. Hon er úr Havn, men hevur síðstu nógvu árini búð í Keypmannahavn. Hon kennir mótaverðina innanífrá, tí hon byrjaði í sera ungum aldri at ganga model fyri Elspu Hardlei (Elspu í Skotinum). Seinni í tíðini fyriskipaði hon mótasýningar í SMS fyri m.a. Klivan, men í dag eru tað hennara designhugskot, hennara tankar um snið, sum verða presenteraðir, tá modellirnar spáka um pallin. Hugurin mótvegis list og kreativum vinnum kom tíðliga. Barbara í Gongini teknaði í fyrstani og arbeiddi við skitsum. Hon fór á designskúla í Keypmannahavn á deildina fyri unika-sniðgeving, haðani hon tók prógv í 1996. Síðani hevur hon arbeitt og hon hevur arbeitt hart síðani merkið BARBARA Í GONGINI var stovnað í 2005, tí tað er ikki bara sum at siga tað, at lansera eitt nýtt klædnamerki. Men við sínum konsekventa dapra og dramatiskt dekonstrueraða úttrykki hevur hon arbeitt seg upp til at vera millum kendastu donsku klædnamerkini.
Merkið er grundað á hennara design-visiónir, men hon er ikki einsamøll í fyritøkuni og leggur sjálv dent á, at uttan toymið hevði einki borið til, stjóri í fyritøkuni er maður hennara, Ole Gongini Jensen. Fyritøkan metir sosiala ábyrgd vera sjálvsagdan part av rakstrinum, hetta sæst aftur á, at dentur eitt nú verður lagdur á burðardygga framleiðslu við eitt nú endurnýtslu av pørtum av framleiðsluni. Serliga seinastu árini hava vit sæð, at tað fer at loysa seg hjá Barbaru í Gongini at vera so konsekvent, sum hon er hvat viðvíkur stíli. Barbara í Gongini er kend sum avantgardedesignari, hennara outfit eru skulpturkend og hennara sýningar minna í støðum um listarliga performance. Javnan samstarvar hon við listafólk bæði innan film, tónleik, dans í crossoverframførslum. Hon hevur fleiri ferðir samstarvað við Jens L.Thomsen/Orka og við Eivør og við pop-avantgarde-improvisatiónsbólkin Den Magnetiske Ørn. Barbara í Gongini hevur somuleiðis gjørt búnar til leikin Elektra hjá Sofokles, sum Betty Nansen Teatrið pallsetti í 2010. Fyri Barbaru í Gongini er eingin ørkymlandi munur millum list og móta við tað, at bæði spretta úr somu kreativu keldu. Vit kunnu fegnast um alt tað, sum sprettir úr hesi keldu og ynskja Barbaru í Gongini hjartaliga til lukku við føðingardegnum.


text:
Veturin 1918 var kuldavetur í Íslandi – ikki hevur hann verið beiskari. Máld vórðu 38 kuldastig á Möðrudali á Fjöllum, sum enn er met. Katla goysti. Heimsbardagin fyrri var júst hæsaður av, og spanska sjúkan gekk so ring, at um fimm hundrað fólk doyðu av henni.
Sunnudagin 1. desembur hetta árið savnaðist stór mannfjøld uttan fyri Stjórnarráðshúsið í brekkuni oman móti Lækjartorgi. Sambandslógin – ja, soleiðis nevndist hon – var komin í gildi. Ísland var ikki longur “óatskiljandi lutur av Danaveldi”, men frælst og fullvalda ríki, sum skipaði seg við sama kongi sum Danmark og samstarvaði við hetta landið, tá ið galt um m.o. uttanríkismál og sjóverju.
25. februar 1944 samtykti Altingið at siga upp sáttmálan við danir. Samtykt varð at evna til stjórnarskrá fyri lýðveldi Íslands. Hon var løgd fyri fólkið til støðutakan dagarnar 20.-23. mai 1944. Valluttøkan var 98 %. Av teimum, ið atkvøddu, vóru 99,5% fyri at slíta frá Danmark og 98,3 % fyri at stovna lýðveldi.
Lýðveldishátíðin varð hildin á tingvøllum 17. juni 1944. Men fullveldi vunnu teir í 1918.
Tí hava frændur okkara fyri vestan júst hátíðarhildið hundrað ára dagin fyri fullveldinum.
Her á 62. breiddarstigi og 7. longdarstigi stendur hampiliga til – eingi óár til veður, grøði, skurð ella fiskiskap.
Vit bora og spreingja oman sjóvar og undir havsins botni, byggja glæstriborgir hvør familja einsæris og samfelagið sjálvt; tveir bilar upp á húsið, og fleiri ferðir hvørja viku flyta farmaskip og flogfør alskyns marglætisvørur í sølubúðir okkara, og sjálv ferðast vit – fleiri ferðir um árið – suður í lond at dusa okkum í sólskini og hita.
Vit standa okkum væl – í skaldskapi, í ítrótti og list, sum Poul F. kvað á sinni. Vit eru væl útbúgvin, og føroyskir granskarar gera vart við seg víða um lond.
Vit klára alt! Uttan eitt: at standa á egnum beinum. Tá ber ikki til. Tá skulu vit stuðlast við blokki og olmussugávum.
Í hesum døgum vitja umboð fyri danska kongshúsið okkum, og tey síggja út at vera sera dámlig fólk. Men vit skulu ikki vera so bláoygd, at vit halda, at vitjanin er tilvildarliga løgd – um eitt ár undan einum løgtingsvali í Føroyum.
Henda ríka tjóðin í Norðuratlantshavi tykist ikki at gjøgnumskoða tað. Hetta fær hana eftir øllum at døma ikki at grunda um egna lut sín í ríkisfelagsskapinum.
Hjá hesi stoltu tjóð endaði alt í einum goragangi um, hvør ið skoytti um, og mest – hvør ið ikki skoytti um – at stíga um skipaborð á Danabrók at fáa sær krásir og ein góðan sopa.
Árni Dahl


text:
Mildrið Jacobsen 14.06.2018 (20:21)
Fleiri verða koppsettar fyri lívmóðurhálskrabba í Føroyum
Eftir at talið á gentum og kvinnum, sum verða koppsettar fyri lívmóðurhálskrabba, hevur verið minkandi í Føroyum seinastu árini, tykist vend nú at vera komin í.
Tøl hjá Heilsutrygd vísa, at í fjør vórðu meira enn tvífalt so nógvar gentur og kvinnur koppsettar fyri HPV sum í fyrrárið.
Í fjør fingu 215 ta fyrstu HPV-koppsetingina. Í 2016 vórðu bara 95 koppsettar, og tað er nógv tað lægsta talið, síðani byrjað varð at koppseta fyri lívmóðurhálskrabba í Føroyum í 2009.
Í 2013 vórðu meira enn 900 gentur og kvinnur koppsettar fyri lívmóðurhálskrabba í Føroyum. Men árið eftir minkaði talið heilt niður í stívliga 200 koppsetingar, eftir at tað hevði verið nógv frammi, at HPV koppsetingin kundi hava við sær álvarslig hjáárin.
Talið minkaði upp aftur meira í 2015 og fór niður um hundrað í 2016, men í fjør vórðu so aftur fleiri enn 200 gentur og kvinnur koppsettar fyri HPV í Føroyum.
Í Danmark hevur gongdin verið tann sama. Har minkaði talið á gentum, sum vórðu koppsettar, nógv í 2014 og 2015, men nú verða aftur nógv fleiri gentur koppsettar fyri HPV í Danmark.
Herfyri vísti nýggj kanning, sum ein óheftur granskingarstovnur hevur gjørt, at koppseting fyri HPV er trygg og fyribyrgir lívmóðurhálskrabba.
Á hvørjum ári fáa meira enn ein hálv millión kvinnur kring heimin staðfest lívmóðurhálskrabba, og hvørt ár doyggja umleið 250.000 kvinnur av sjúkuni.
Í Føroyum varð farið undir at koppseta gentur um 14 ára aldur fyri lívmóðurhálskrabba í 2009. Í 2012 varð tilboðið víðkað, og nú kunnu allar gentur og kvinnur í aldrinum frá 12 til 28 ár lata seg koppseta ókeypis fyri lívmóðurhálskrabba. Treytin fyri at verða koppsett ókeypis er, at gentan hevur fylt 12 ár, tá koppsetingin byrjar. Koppsetingarnar skulu verða framdar, áðrenn kvinnan fyllir 28 ár.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Barbara Holm 14.06.2018 (22:16)
Teldupostarnir: Tí er Johnny farin frá
Avdúkingin í Sosialinum mánadagin hevur nú í kvøld kostað Johnny í Grótinum starvið. Hetta handlar málið um.
Sosialurin avdúkaði í blaðnum mánadagin eitt teldupostasamskifti millum Johnny í Grótinum og Ólav í Beiti, ábyrgdara á Vágaportalinum. Teldupostarnir vórðu sendir frá Johnny í Grótinum til Ólav í Beiti týsdagin og hósdagin í siðstu viku. Báðir teldupostarnir byrjaðu við orðunum “Uppskot til grein”.
Síðani kom ein grein í hvørju telduposti, sum í báðum førunum snúði seg um orrustuna við Liljuna Weihe. Í báðum førum legði Ólavur í Beiti tað út í sínum navni, hóast veruligi høvundurin av greinunum var Johnny í Grótinum.
Hendan avdúkingin skapti rok innanhýsis í Kringvarpinum og fekk stýrislimir í Kringvarpsstýrinum at alment tala at. Katrin Petersen, stýrislimur, bað um fund við Stýrið um málið. Hesin fundurin varð hildin í gjárkvøldið klokkan 21.00.
Við á fundin fekk Stýrið eina klagu frá allari tíðindadeildini í Kringvarpinum, har starvsfólk tóku frástøðu frá skuggaskrivingini hjá stjóranum.
Somuleiðis formaðurin í Føroysk Miðlafólk talaði alment at hendingini. Jón Brian Hvidtfeldt vísti á, at allar spælireglur í fakinum eru settar út av spæl, tá ið ein stjóri sjálvur skrivar greinar og yvirskrift um seg sjálvan, har hann siterar seg sjálvan fyri onga viðmerking at hava.
Eftir fundin í Kringvarpsstýrinum var einki at frætta fyrr enn um 19.30 mundi í kvøld. Tá kom eitt tíðindaskriv frá Stýrinum um, at Johnny í Grótinum og Kringvarpsstýrið í kvøld eru komin til eina semju um, at Johnny í Grótinum skal fara frá sum stjóri.
Undir greinini her ber til at síggja teldupostarnar og greinarnar á vp.fo, sum kostaðu Johnny í Grótinum starvið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Niels Petersen
23.12.2016 - 11:11
Tíðindi > Uttanlands - Yvirgangur
Sambært Reuters váttaði Innanríkisráðharrin í Italia, Marco Minniti fyri lítlari løtu síðani, at gerningsmaðurin frá ógvusliga yvirgangsálopinum í Berlin mánakvøldið nú er funnin, og at hann eftir skotbardaga við løgregluna er dripin. - Tað er ongin ivi, hetta er gerningsmaðurin, Anis Amri, segði Marco Minniti.
Tá løgreglan fann Anis Amri náddi hann at vápn fram og skjóta eftir tveimum løgreglumonnum, áðrenn hann endaliga varð skotin og dripin. Særdu løgreglumenninir eru á sjúkrahúsi, har teir fáa viðgerð fyri síni skotsár, men teir eru tíbetur uttanfyri lívsvanda segði innanríkisráðharrin á fundinum, sum endaði fyri stuttari løtu síðani.
Á tíðindafundinum í Milano rósti italski innanríkisráðharrin lógreglumonnunum sum blivu skotnir, og hann rósti eisini trygdarstøðu landsins.
- Hann var mest eftirlýsti maður í Evropa, og vit funnu hann rættuliga skjótt og nevtraliseraðu hann. Hetta vísir, hvussu góð trygdin hjá okkum er, sigur Marco Minniti.
Í hesu løtu halda týskir myndugleikar tíðindafund, og har gleðast tey um tíðindini úr Italia, men enn er onki váttað frá týskum myndugleikum, so tað er við fyrivarni, at tey gleðast. Samanberingar verða í hesu løtu gjørdar við DNA hjá dripna manninum í Italia og tí, sum funnið varð í lastbilinum, sum knústi seg gjøgnum mannamúgvuna á Breitscheidplatz mánakvøldið og drap 12 fólk og særdi 48 onnur.
Týski talsmaðurin frá týska innanríkisráðnum, Tobias Plate mátti annars eisini svara hópin av spurningum frá tíðindafólki um, hvussu tað kundi bera til, at trygdin í Týsklandi var so lítil, at tað bar til hjá hesum búrkroppinum at ferðast ótarnaður runt í landinum, og at enda náa at fremja slíkan ógvusligan óndskap.
At enda takkaði týski talsmaðurin italsku myndugleikunum fyri teirra stóra arbeiði, sum endaði við at steðga og nevtralisera gerningsmannin frá hópdrápinum á jólatorginum á kendu handilsgøtuni, Breitscheidplatz í Berlin.


text:
Ímynda tær títt lív eina løtu. Ert tú nøgd/ur við støðuna? Dámar tær væl títt arbeiði og gleðist um tíni viðurskifti við familju, vinir og starvsfelagar? Hevur tú frið og gleði í gerandisdegnum? Ella kennir tú iva, óró og ørkymlan? Spyrt tú teg sjálva/n: “Er hetta tað, eg skal?” “Hvat er meiningin við mínum lívi?”
Vit eru vorðin eitt fólk, sum er merkt av eini sapparamentan. Eins og tá ið sitið verður frammanfyri sjónvarpsskíggjan og skift verður í heilum ímillum ymisku rásirnar, skifta vit ímillum nærum alt annað í lívinum. Epinion gjørdi í 2018 eina kanning, sum vísti, at 1 av 3 løntakarum í Danmark skifta starv árliga. Tú skalt í dag leita longri og longri eftir einum persóni, sum hátíðarheldur 30 ára starvsdag. Men hví er støðan soleiðis? Á heimasíðuni hjá Jobindex sæst, hví øll hesi menniskjuni skifta arbeiði so títt. 31 prosent siga seg skifta starv, tí innihaldið av núverandi starvið ikki er nøktandi teirra ynski. 26 prosent siga grundina vera leiðslan. 18 prosent skifta vegna ov lága løn. Frá hesum tølum kann sigast, at 3 av 4 persónum skifta árliga starv, tí tað ikki kennist rætt fyri ein sjálvan. Tað er vert at spyrja okkum sjálv, um grundin til eitt skifti er sjálvsøkni og leitan. At vit ikki kenna okkara kall í lívinum og skifta bara til tað næsta í leitanini eftir sannleika og meining.
Einaferð spurdi ein lógkønur Jesus, hvat tað størsta boðið í lógini var. Altso, um alt kann kókast niður í ein setning, hvat vil Gud so við mær sum menniskja? Jesus svaraði: “Tú skalt elska Harran, Gud tín, av øllum hjarta tínum og av allari sál tíni og av øllum huga tínum… og tú skalt elska næsta tín sum sjálvan teg!” Trupulleikin er, at fleiri okkara ikki vita hetta og hóast vit vita hetta, ikki megna at liva eftir tí. Tess vegna kenna vit iva, óró, ørkymlan, ónøgd, meðan vit leita.
Men júst hetta hevur Jesus loyst fyri okkum, við tað at hann gjørdist menniskja og útinti sítt kall til fulnar við at liva, doyggja og rísa upp aftur frá teimum deyðu. Við hesum gerningi eiga vit ein himmal, har eingin ivi ella leitan er.
“Hví gert tú tað, onnur kunnu gera, men ikki tað, bara tú kanst?”, spyr rithøvundurin Bruce Bugbee. Jesus gjørdi tað, bara hann kundi. Men Gud hevur skapt teg til at vera tú. Men vit hava tað fyri at gera alt møguligt annað, enn júst tað, vit eru kallað til. Sakin er, bara eg kann vera maður konu mína. Bara eg kann vera faðir børn míni. Bara eg kann útinna starv mítt. Hetta er mítt kall. Og Gud hevur givið mær umstøður, amboð og førleikar at liva í hesum kalli.
Hví gert tú tað, onnur kunnu gera, men ikki tað, bara tú kanst?
Ímynda tær títt lív eina løtu. Hvat um tú kundi sagt: “Tað er einki, eg heldur vil gera enn tað eg eri í!” “Einki gevur betri meining enn júst hetta!” Hvat nú, um hetta kann gerast veruleiki við at síggja núverandi støðu og verða verandi í henni?


text:
Dagfinn Olsen 11.01.2018 (22:45)
Rockstjørna deyð av lungnabruna
Fyrrverandi guitarleikarin í Motôrhead, "Fast" Eddie Clark, doyði í gjár, 67 ára gamal.
Enski rocktónleikarin doyði á sjúkrahúsi, har hann var innlagdur við lungnabruna.
Clark var partur av sonevndu klassisku manningini í Motorhead frá sjeytiárunum og nakað inn í áttatiárini. Hetta saman við Ian Fraser "Lemmy" Kilmister og trummuleikaranum Phil "Philthy Animal" Taylor.
Clarke var við til at skriva kenda Motorhead sangin Ace of Spades frá 1980. Clarke fór úr bólkinum í 1982.
Motorhead gavst, tá kendi oddamaðurin Lemmy doyði í 2015.
Nú Clarke er farin, er ongin eftir av sonevndu klassisku manningini í Motorhead.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Í skrivandi stund verður endaumfarið í talvi telva í Løkshøll í Runavík. Byrjað varð kl. 11 og liðugt verður einaferð út á seinnapartin. Her eru nakrar myndir frá talvunum, ið eru í gongd júst nú.Les meira »
FM 2017 – Myndir dagur 5-6
Myndirnar hevur Esbern Christiansen tikið.Les meira »
FM 2017 – Myndir dagur 4
Myndirnar hevur Esbern Christiansen tikið.Les meira »
Úrslit frá talvkappingini fyri børn í Løkshøll
Mikudagin, tá ið dupult-umfar var á skránni í Føroyameistaraheitinum í talvi, varð skipað fyri barna- og ungdómskapping millum umførini. Frálíku umstøðurnar í Løkshøll eru soleiðis , at meðan sjálvt FM verður telvað í høllini, er góða kantinan staðið, har telvarar og talváhugaði kunnu njóta ein góðan kaffimunn og fylgja við talvunum á stórskíggja. Barna- og ungdómskappingin bleiv hildin í kantinuni, og møttu 24 telvarar ymsa staðni frá. Hesi vórðu býtt í 3 bólkar, har tann yngsti (1. Og 2. Fl.) hevði 12 luttakarar, meðan 3-4. Fl. var 6 og elsti bólkurin eisini 6. Allir bólkarnir telvaðu 5 umfør uttan klokku og gekk tað bæði skjótt og væl at avgreiða.Les meira »
FM 2017 – Myndir dagur 3
FM 2017 – Myndir dagur 2
FM 2017 – Myndir dagur 1
Talvkapping fyri børn og ung mikudagin 12. apríl kl. 15, í Løkshøll (Runavík).
Øll eru vælkomin at vera við, bara man dugir mannagongdina 🙂 Telvað verður í 5 aldursbólkum: 2 flokkur og yngri 3 og 4 flokk 5 og 6 flokk 7 og 8 flokk 9 flokk og eldriLes meira »
Suveren oddalið
Tvey lið skaraðu framúr í landskappingini í talvi, sum endaði leygardagin. Havnar Telvingarfelag og Sandavágs Talvfelag vóru í flokki fyri seg. Bara eitt stig var á muni teirra millum tá avtornaði, men heili sjey stig vóru aftur til Klaksvíkar Talvfelag á triðja plássi. Oddaliðini vunnu bæði níggju av tíggju dystum í alt. Sínamillum fingu tey hvør sín sigur. Sandavágs Talvfelag hevur í nøkur ár havt serstøðu sum oddalið í føroyskari telving. Tað er í roynd og veru tankavekjandi, tí felagið var í nógv ár elevatorlið millum 1.- og 2. deild. Brádliga kom vend í.Les meira »


text:
Veiðigjaldið hevur óhepnar avleiðingar
Reiðarafelagið vísir á, at uppskotið um veiðigjald hevur eina røð av óhepnum avleiðingum fyri fiskivinnuna, og tí eigur uppskotið at verða gjørt av nýggjum. Í stuttum skal greiðast frá tí her.
Veiðigjaldið í 2020 verður í hesum uppskoti roknað við grundarlagi í roknskapartølum frá 2018, og gjaldið verður ikki gjørt endaliga upp fyrr enn í 2021. Gjaldið verður harumframt tillagað til avreiðingarprís og prísin á uppboðssølu fyri alt 2020.
Hetta er eitt ómetaliga langt tíðarbil frá tí at fiskiskapurin er farin fram, inntil at reiðaríið skal rinda fyri henda fiskiskap. Í hesum tíðarbili kunnu viðurskiftini innan fiskivinnuna vera broytt almikið við atliti til t.d. kvotur, fiskiskap, fiskaprís, rentur og oljuprís. Reiðaríini fáa á hendan hátt eina seinkaða rokning fyri virksemið, sum er farið fram fyri langari tíð síðani.
Tað nýggja veiðigjaldið skal tillagast til prísin á einari møguligari uppboðssølu ígjøgnum árið, tá ið gjaldið skal rindast. Hetta kann hava serstakliga óhepnar avleiðingar, tí at prísurin á einari uppboðssølu skjótt kann gerast so høgur, at fiskiskapurin ikki er lønandi. Hetta hava vit sæð dømi um í ár. Hetta ger, at veiðigjaldið verður ógvuliga óforútsigiligt hjá reiðaríunum, og tað verður torført at leggja virksemið til rættis og at meta um framtíðarútlit.
Fyribils útrokningar hjá Reiðarafelagnum vísa, at at veiðigjaldið á norðhavssild hevði verið meira enn ein triðingur av søluprísinum í 2017, um roknskapartøl fyri 2015 og uppboðssølan í 2017 verða nýtt sum grundarlag. Miðalprísurin hevur higartil í ár verið 3,35 kr/kg, og veiðigjaldið hevði eftir tillagingar í mun til prísin á uppboðssølu verið 1,14 kr/kg. Hetta er meira enn ein triðingur av miðal søluprísinum.
Fyri verksmiðjutrolarar í Barentshavinum vísa fyribils dømi, at nýggja gjaldið hevði tikið meira enn helmingin av yvirskotinum, um støðið verður tikið í roknskapartølum fyri 2015 og uppboðssølu í 2016.
Hesi tøl vísa, at flotin hevði rindað umleið 1 kr/kg fyri tosk í rundari vekt. Tá føroysk skip fiskaðu umleið 24.000 tons av toski í 2016 verður gjaldið tilsamans 24 mió. kr. Harumframt kemur so gjaldið fyri hýsu og svartkalva. Í løtuni er kvotan í t.d. Barentshavinum høg, og tí hava úrslitini verið á góðari leið seinastu árini, men hendan skipanin hevði rakt uppaftur meinari í eini tíð við lægri kvotum.
Samlaða úrslitið hjá verksmiðjutrolarum var í 2016 umleið 43 milliónir krónur. Hetta merkir so, at meira enn helmingurin av yvirskotinum hevði verið drigin inn til landskassan undir hesi skipan. Um støðið verður tikið í uppboðssølu fyri 2017 hevði gjaldið verið eitt vet lægri, men framvegis hevði umleið ein helmingur av yvirskotinum verið skattað inn í landskassan.
Tað er greitt, at hetta er ein skipan, sum fiskivinnan ikki tekur undir við, og hon kann steðga allari nýbygging og innovatión í føroyska flotanum frameftir. Um roknað verður við lægri kvotum fyri Barentshavið og uppsjóvarflotan í 2018 umframt meira enn 30 prosent til uppboðssølu og menningarkvotur komandi ár, verður myndin sjálvsagt verri.
Umsitingarliga verður hetta eisini ein tung skipan hjá vinnuni og hjá almennu myndugleikunum. Ein serstøk roknskaparlig uppgerð skal gerast fyri hvønn fiskiskap og hvørt fiskaslag. Hetta verður ein tung umsitingarlig byrða hjá serliga teimum smærru reiðaríunum.
Skipanin tekur heldur ikki atlit til langtíðarúrtøkuna í einum fiskiskapi. Tað kann t.d. henda, at ein veiðibólkur hevur eitt gott ár, har grundarlag er at skatta undir hesi skipan, men at hesin bólkur einki nevnivert úrslit hevur havt árini frammanundan. Tá skal hesin bólkur brádliga skattast rímiliga hart út frá tí eina góða árinum.
Flokkingin av skipum í ávísum veiðibólkum hevur eisini óhepnar avleiðingar. Endamálið við uppskotinum er at skatta yvirnormalan vinning, men hendan skipanin bólkar ymisk skip saman, soleiðis at virksemið við ógvuliga ymiskari úrtøku skal skattast við støði í sama grundarlagi. Hetta er t.d. galdandi fyri rækjuskip, sum eru bólkað saman við verksmiðjutrolarum í Barentshavinum, hóast hetta virksemið lítið hevur við hvørt annað at gera. Hetta er eisini galdandi fyri trolarar í bólki 2, sum fiska makrel, har veiðigjaldið fer at raka virksemið ógvuliga hart.
Fleiri umsitingarligar metingar eru grundarlag undir gjaldinum, tí at mett er t.d. um avskrivingar og avkast við støði í umsetninginum. Harumframt er tað ein politisk avgerð at skatta hetta grundarlagið við 70 prosentum. Tá ið so nógvar metingar eru grundarlagið undir gjaldinum, eigur tað at bera til at gera eina meira einfalda og gjøgnumskygda skipan.
Reiðarafelagið hevur áður mælt til eina skipan við tilfeingisgjaldi, har skip rinda eitt avgjald, sum er tengt at søluprísinum, heldur enn at krevja gjaldið inn við uppboðssølu. Føroya Reiðarafelag fer at senda sínar fullfíggjaðu viðmerkingar til Fiskimálaráðið og vinnunevnd løgtingsins, soleiðis at uppskotið kann fáa eina gjølliga viðgerð í politisku skipanini.
Vinarliga,
Føroya Reiðarafelag
Stefan í Skorini, stjóri


text:
11. desember
11. desember er dagur 345 í árinum í gregorianska kalendaranum (dagur 346 um skotár er). 20 dagar eru eftir av árinum.
Innihaldsyvirlit
Hendingar[rætta | rætta wikitekst]
- 1816 - Indiana gerst nítjándi statur USA.
- 1907 - Tingbygningarnir í Nýsælandi verða illa oyðilagdir av eldsbruna.
- 1934 - Bill Wilson, viðstovnari av Alcoholics Anonymous, drekkur sín síðsta drykk og fer í viðgerð fyri síðstu ferð.
- 1937 - Italia tekur seg úr League of Nations.
- 1941 - Seinni heimsbardagi: Týskland og Italia melda kríggj ímóti USA, sum samstundis meldar kríggj aftur í móti somu londum.
- 1941 - Seinni heimsbardagi: Pólland meldar kríggj ímóti Japan.
- 1946 - UNICEF (The United Nations International Children's Emergency Fund) verður sett á stovn.
- 1962 - Arthur Lucas gerst síðsti fangin, ið verður avrættaður í Kanada.
- 1964 - Che Guevara tosar á fundi hjá Sameindu Tjóðum í New York City.
- 1972 - Apollo 17 gerst síðsta rúmdarferjan í Apollo programminum, ið lendir á mánanum.
- 1990 - Lesandi og arbeiðandi hefja mótmælir í Albania. Hetta hevur við sær at kommunisman seinni fellur í landinum.
- 1994 - Ein bumba brestur umborð á einum flogfari, ið ferðast ímillum Manila til Tokyo. Ein letur lív áðrenn flogskiparin trygt fekk lent flogfarið.
- 1997 - Kyoto sáttmálin verður undirskrivaður av Sameindu Tjóðum.
- 1998 - Eitt Thai Airways flogfar brotlendir tætt við flogvøllin Surat Thani í Tailandi. 101 lata lív.
- 2007 - Tvær bilbumbur bresta í Alger í Algeria. 41 lata lív, harímillum 17 starvsfólk hjá Sameindu Tjóðum. 170 onnur koma til skaða.
- 2012 - 125 fólk lata lív, og upp ímóti 200 onnur taka skaða í bumbuálopi í Sýria.
- 2013 - Dávur Djurhuus vinnur føroysku filmsvirðislønina Geytan (25.000 kr. og lítla standmynd) fyri filmin Terminal. Jónfinn Stenberg vinnur Áskoðaravirðislønina (15.000 kr.) fyri filmin Munch.
- 2014 - Heiðrikur á Heygum vinnur føroysku filmsvirðislønina Geytan, og harafturat vinnur hann Áskoðaravirðislønina fyri filmin Skuld.
Ítróttur[rætta | rætta wikitekst]
- 2011 - Guðrun Mortensen vinnur gull í 50 m frí vid NJM í svimjing í Íslandi. Hetta er einasta gullið Føroyar vinnu við NJM. Hon vinnur við tíðini 26.04, sum er nýtt føroyskt met fyri vaksin og juniorar, hon átti sjálv gamla metið.
Føðingar[rætta | rætta wikitekst]
- 1908 - Manoel de Oliveira, portugisiskur leikstjóri (d. 2015)
- 1908 - Hákun Djurhuus, løgmaður Føroya frá 1963 - 1967 (d. 1987)
- 1911 - Naguib Mahfouz, egyptiskur rithøvundur (d. 2006)
- 1918 - Aleksandr Solzhenitsyn, russiskur rithøvundur (m. 2008)
- 1935 - Pranab Mukherjee, indiskur forseti.
- 1943 - John Kerry, amerikanskur politikari.
- 1958 - Nikki Sixx, amerikanskur tónleikari.
- 1969 - Viswanathan Anand, indiskur skakmeistari.
Andlát[rætta | rætta wikitekst]
- 2012 - Ravi Shankar, indiskur tónleikari (f. 1920).


text:
2005/10/08
Skúlanæmingar kunnu upplærast til meklarar, og síðani at mekla millum næmingar.
Meklarin skal upplærast í leikluti sínum at stýra orðaskiftinum og ikki at taka partí við nøkrum av pørtunum.
Partarnir skulu hava álit á meklaranum, og júst tá snýr seg um konfliktir millum børn kunnu barnameklarar her hava ein fyrimun framum vaksin fólk, tí
- børnini kenna seg meiri á jøvnum føti við aðrar næmingar
- børnini hava størri kunnleika til konfliktniveuaið í skúlanum
- børnini tosa sama mál og skilja betur kodurnar hjá hvør øðrum
- børnini hava ein áhuga sjálvi at viðvirka til ein góða skúla
Nógvar royndir eru á økinum í okkara grannalondum, og fleiri bøkur eru um skúlamekling, sum avgjørt er eitt amboð, sum eigur at verða brúkt her hjá okkum eisini.
Undirvísing í mekling, krevur eisini undirvísing í at læra at skilja og handfara konfliktir. Trætur og konfliktir hoyra dagligdegnum til, eru eitt lívsvilkor. Um hesar ikki vera handfarnar skilagott beinanvegin kunnu tær lættliga vaksa til fastlæstar trætur og happing.
Konfliktfatan og handfaring, herundir mekling eigur at vera eitt evni, sum komandi lærarar eiga at fáa kunnleika um, og so kunnu bera víðari til næmingarnar. Fortreytin fyri at næmingar kunnu virka sum meklarar er, at lærararnir eisini kenna til mekling og konflikthandfaring.
Mekling hevur til endamáls ikki bert at loysa ta konkretu trætuna, men eisini at geva høvi til partarnar framyvir betur at handfara sínar egnu trætur.


text:
Hvørja fer ein nýggjur filmur kemur út, hava vit øll eina meining um hann. Til tíðir kann tað vera at filmurin er nakað heilt serligt, tað kann vera fyri ein einstakan ella fyri fleiri. Vit taka teir til okkum á ein hvønn hátt vit kunnu. Teir eru ofta fjálgir tá vindurin blæsur og regnið oysir niður, undirhaldandi, tá vit skulu flenna, og vísir, tá vit skulu vegleiðast og hava brúk fyri vísdómi.
Nakrir av teimum filmunum ið eru nakað serligt fyri meg, fari eg so hvørt at hyggja eftir og heiðra við einum bólki á hesari síðu. Hendan bólkin fari eg at kalla “Back in Time”, ein tilvísing av kendu film trilogiini “Back to the Future”.
“Doc og Marty hava júst sent tíðarmaskinuna, ein DeLorean, aftur í tíðina.”
“Back in Time” er ein sangur úr bólkinum “Huey Lewis and the News”. Hesin sangurin varð skrivaður til “Back to the Future” eins og sangurin “The Power of Love”. Umframt at Huey Lewis skrivaði sangin til filmarnar, so hevði hann eisini ein lítlan leiklut í fyrsta filminum. Har er hann dómari til eina tónleikakapping í skúlanum hjá Marty McFly.
Eg havi valt navnið “Back in Time”, fyrst og fremst tí tað lýsir beinleiðis, at venda aftur til okkurt handan okkum. Samstundis er tað úr tónleikaheiminum og filmsheiminum, ið liggur nær tí eg vil siga frá.


text:
IRF miðar eftir at tøma allar rottangar í limakommununum regluliga. Tá ið tangin er tømdur, verður ein lepi heftur við lokið, har árstalið fyri tømingina stendur á.
IRF átekur sær ymiskar spuli-og reinsitænastur, sum kunnu bíleggjast her
Eru talan um nýggj hús ella bústaðarbroyting ber til at melda til tænastuna her
Reglugerð
Eigarin av rottanganum hevur til eina og hvørja tíð ábyrgd av, at tangin er í góðum standi, og ikki er til ampa fyri fólk og umhvørvið. Hetta inniber millum annað, at fólk og fæ trygt kunnu ferðast tvørtur um rottangan, eisini eftir at hann er tømdur.
Treytirnar, fyri at tangin verður tømdur, eru:
• at tangin er lættur at koma til
• at tað er grivið væl frá rundan um lokið
• at lokið er væl fest, men lætt at loysa
• at lokið er trygt og heilt
• at lokið er lætt at festa aftur, tá ið arbeiðið er liðugt
Metir manningin á rottangabilunum, at omanfyri nevndu viðurskifti ikki eru í lagi, verður tangin ikki tømdur. Eigarin fær fráboðan sendandi um, hvørji viðurskifti ikki eru í lagi. Kommunan fær avrit av fráboðanini.
Skal tangi tømast ókeypis, má eigarin boðað IRF frá, at viðurskiftini eru fingin í rættlag, innan 14 dagar eftir at hann hevur fingið fráboðanina. Tangin verður ikki tømdur, fyrr enn viðurskiftini eru í forsvarligum standi.


text:
Sambýlið Eysturstræti 4 er ikki ein stovnur, sum loypur í eyguni á fólki. Væl fjaldur liggur hann úti við Strond við besta útsýni yvir allan Nólsoyarfjørð. Talan er um eini stór hugnalig sethús, sum á ongan háttt minna um ein stovn av nøkrum slagi.
Her búgva 9 ungir menn. Skilagóðir menn, sum hava havt sítt hoyggj at draga, men sum klára seg væl og stórtrívast á stovninum, ið tryggjar teimum eitt trygt útgangsstøði ávegis útaftur í samfelagið. Samanhaldið er so gott, at teir, sum fluttir eru í egna íbúð í býnum, javnan vitja innaftur til eitt prát.
Eysturstræti starvar eins og Sólteigur eftir meginreglunum í heimlagsviðgerð (miljøterapi). Endamálið hjá stovninum er at taka ímóti fólki, sum hava sálarligar trupulleikar, og at leggja til rættis umsorganarliga viðgerð, sum hevur við sær størri sjálvbjargni sálarliga, mentalt og sosialt.
Tilboðið er til bæði kvinnur og menn, men her á Eysturstræti búgva sum er bara menn. Bútíðin er ikki avmarkað, hon kann vara so leingi, sum báðir partar meta, at uppihaldið gagnar.
Fríggjadagin var Annika Olsen, borgarstjóri, saman við Eyðfríð Jacobsen, heilsu- og umsorganarstjóra í Tórshavnar kommunu, boðin at vitja á stovninum, har leiðarin Sámal Lindenskov og Sólvá Heinesen, starvsfólk, greiddu frá og bjóðaðu til kaffi og hugnaligt prát í nýggja køkinum.
Sum sagt hoyra Sólteigur og Eysturstræti saman sum stovnar, leiðari á Sólteigi er Rasmus Patursson.
Um tú veitst okkurt, sum VP ikki veit - skriva so til vp@vp.fo


text:
Spælifilmurin eftir Sakarisi Stórá “Dreymar við havið” er boðin við í høvuðskappingina New Visions á Reykjavik International Film Festival saman við 13 filmum úr øllum heiminum. Filmstevnan verður 28 sept til 8okt.
Tað var í Reykjavík, at Sakaris Stórá fekk sítt fyrsta herðaklapp, tá hann í 2010 fekk talentprísin fyri fyrsta stuttfilm Passasjeren.
Dreymar við havið er ein inniligur ungdómsfilmur um vinarlag og leitanina eftir samleika. Hetta er fyrsti spælifilmurin eftir Sakaris Stórá, ið áður hevur gjørt virðisløntu stuttfilmarnar Passasjeren, Summarnátt og Vetrarmorgun.
Juliett Nattestad og Helena Heðinsdóttir hava høvuðsleiklutirnar í filminum, Marjun Syderbø Kjelnæs skrivaði leikritið, og filmurin er framleiddur av føroyska Fish&Film saman við danska Adomeit film.
Filmurin hevur fingið sera góð ummælið herheima, og er væl vitjaður í biografinum. Filmurin gongur í Havnar Bio, og eisini ber at bíleggja sersýningar fyrra- og seinnapartar.


text:
Niels Petersen
23.12.2016 - 10:04
Tíðindi > Uttanlands > Politikkur
Politiski leiðarin í afrikanska landinum Zimbabwe er Robert Mugabe, sum nú er blivin 92 ára gamal. Hóast sín høga aldur, so hevur hann ongar ætlanir um at gevast enn. Hann ætlar at stilla upp til forsetavalið í 2018. Hetta visti tíðindastovan AP at siga herfyri.
Ikki einans hevur Mugabe ætlanir um at halda fram sum stjórnarleiðari. Á floksfundinum hjá stjórnarflokkinum, Zanu PF varð hann eisini valdur til forsetavalevni, men hesaferð var mótstøðan tó eitt vet størri enn hon hevur verið seinastu mongu árini. Hetta skrivaði Reuters tíðindastovan millum annað. Mugabe hevur sitið sum forseti í Zimbabwe síðan 1980.
Tá Mugabe skuldi halda takkarrøðu sína á floksfundinum sang áhoyrarafjøldin millum annað, at Mugabe eigur at stýra í allar ævir.
Gamli stjórnarleiðarin heitti í røðuni millum annað á floksfelagar sínar um, ikki at klandrast um, hvør eftirmaður hansara skuldi blíva. Eftirmaðurin hjá Mugabe verður valdur á floksfundinum hjá Zanu PF í 2019.
Stuðulin er minkandi
Gamli forsetin hevur ikki longur so nógva makt sum hann hevur havt, og nú sær man fleiri av hansara fyrrverandi stuðlum hætta sær at taka stuðul sín til gamla forsetan aftur.
Flokkurin er nú í tvíningum. Ein vongur stuðlar Mugabe, og at kona hansara, Grace Mugabe skal taka yvir, tá maður hennara einaferð gevst, og hin vongurin stuðlar varaforsetanum, Emmerson Mnangagwa.
Mugabe er komin undir størri trýst enn vanligt í seinastuni, og er tað orsakað av syndarligu støðuni í landinum. Tað í sær sjálvum er onki nýtt, og hevur slettis ikki forða gamla forsetanum at liva í óvanligum luksus. Áhaldandi korruptión, vánalig fíggjarstøða hava nærum verið gerandiskostur í krígsherjaða landinum, síðan Mugabe kom til valdið, men at tað nú byrjar at síggjast aftur á stuðlinum til gamla leiðaran kann møguliga tilskilast, at hann er við at missa takið á gamalsaldri.
Høgi aldurin hevur so ikki fingið ungdómin í Zanu PF til at taka sín stuðul til forsetan aftur, tvørtur ímóti. Tey eru hinvegin komin við uppskoti um navnabroyting, so at forsetin verður kallaður President Robert MugabeAlderen, ella Robert Mugabe Forseti. Eisini skjóta tey upp, at Mugabe ættin til allar tíðir skal valda í Zimbabwe.
Er Mugabe á lívi til valið í 2018 verður hann 94 ár. Og sambært Reuters verður tað hansara síðsta valskeið, verður hann valdur ella ei. Tí tað sigst lógin í Zimbabwe staðfesta. Men gamli hevur tænt fyri seg og síni, kann sigast.
Stórsligin hátíðarhald og kostnaðarmikil heilsubót
Fíggjarliga støðan í Zimbabwe er, og hevur longi verið út av lagi vánalig, men hetta ávirkar ikki forsetan stórvegis. Meðan meginparturin av fólkinum ikki hevur ráð til at gerast mett hvønn dag, so ferðast hann javnan til Singapore og fær heilsubót. Ivaleyst ein av orsøkunum til, at hann er lutfalsliga væl fyri, hóast sín høga aldur.
Í 2014 fylti Mugabe 90 ár, og sovorðin hending fór ikki stillisliga fyri seg. 90 ára dagurin varð hildin á fótbóltsvøllinum í býnum Marondera, har fleiri hundraðtals gestir vóru boðin við. Stóri føðingardagurin kostaði landskassanum um seks milliónir krónur.
Í 2013, á 89 ára degnum varð ein gullpengi gjørdur av forsetanum, og føðingardagskakan vigaði 89 kilo.
- Robert Mugabe er ein serligur persónur, og tí hátíðarhalda vit føðingardagin hjá honum, segði Absalom Sihosana, skrivari í stjórnarflokkinum Zanu-PF, sambært The Guardian.
Tað er heldur ikki vanligt at fólk gerast 90 ár í Zimbabwe, har miðallivialdurin ikki er hægri enn 54 ár. Sjálvur heldur Mugabe at hann hevur hægri kreftir við sær.
- Eg veit ikki hvussu tað ber til at eg havi liva so leingi. Alt er í hondunum á Gudi, sigur hann.


text:
Kommunan varšar
av sķnum borgarum śr vųggu ķ grųv. Tķ
mį hon vera til reišar at dagfųra tęr fyritreytir fyri
trivnaši og virkislķkindum, sum hon bjóšar fólkinum.
Loysunnaroršiš hjį Lista E er: "Ein kommuna fyri ųll".
Fyrsta fyritreytin
er ein skynsamur fķggjarpolitikkur, sum minkar skuldina upp aftur meir
og tryggjar, at kommunan veršur fųr fyri sjįlv at fķggja
sķnar ķlųgur. Taš veršur bķligari fyri allar
partar. Tį liggur eisini best fyri at fremja ętlanir, sum tęna
borgarunum.
Allir partar verša
vinnarar, um trupulleikarnir at ansa bųrnum verša loystir. Ungar
barnafamiljur fara at trķvast betur. Arbeišsplįssini fįa
fleiri dugnalig starvsfólk, og kommunan fęr meira inn ķ
skatti. Ein felags loysn saman viš vinnulķvinum er ein viršiligur
mųguleiki.
Skślarnir
sum heild verša nżtķšargjųrdir, og tey yngru bųrnini
eiga at ganga ķ skśla nęr bśstašnum. Tilbošiš
um frķtķšarskśla veršur vķškaš til
2. flokk. Tilbošiš hjį musikkskślanum veršur vķškaš,
og tikin verša fyrstu stigini at fyrireika ein breišan listaskśla
į mišnįmsstigi.
Bussleišin
veršur brynjaš til at rųkja teir nżkomnu og nżbygdu
bżlingarnar. Mųguleikarnir fyri fleiri tśrum verša
kannašir eins og lķkindini fyri styttri frįstųšu
millum stešgiplįssini. Ein nįttarbussleiš fyri ungfólk
ķ vikuskiftunum eigur at verša umhugsaš.
Kommunan leggur
seg eftir at hava hóskandi śtboš av grundstykkjum til vaksandi
fólkatališ, og hon hevur samstundis skyldu at gera nakaš viš,
at hśs viš ķbśšum verša bygd til ung sum tilkomin
fólk at leiga, antin sum leiguķbśšir ella lutaķbśšir.
Taš er óviršiligt
at skula brśka snildir fyri at fįa gomul og óhjįlpin
inn į Lįgargarš og Ellisheimiš. Gravgangur er eftir plįssunum,
og kommunan kann ikki hyggja at, mešan summir borgarar liva sķtt
lķvskvųld ķ trega og einsemi. Śtvegir mugu gerast
fyri fleiri rųktarplįssum.
Tórshavnar
Bżrįš eigur at ansa eftir javnvįgini sum heild. Samanleggingarnar
tryggja virkismųguleikar og menning. Bżrįšiš mį
brśka mųguleikarnar ķ allari kommununi. Nś ķtróttarhallir
verša bygdar ķ nęrumhvųrvinum eystanfyri og noršanfyri
ķ samanlųgdu kommununi, eiga t.d. Vesturbżurin og Argir
at koma viš ķ rašfestingina.
Ein hųvušsstašur,
sum vil nakaš, hevur vųll til fręlsan ķtrótt.
Har kunnu alskyns ķtróttagreinar ķškast - eisini av
teimum fólkum, sum gera taš fyri sķna egnu vęlveru heldur
enn ķ kapping.
Stavnhaldiš
er, at Havnin og Tórshavnar Kommuna skara fram śr į Fųroyakortinum
og liva upp til loysunnaroršiš "Ein kommuna fyri ųll".


text:
Í meðan verkfall er
Dan Klein --- 04.02.2012 - 13:15
Stórt sæð allir kommunalir ansingarstovnar eru stongdir, harundir eisini pedagogiska ráðgevingin hjá Barna- og Ungdómsdeildini og partur av familjuráðgevingini hjá Familjustovuni.
Ungdómsklubbarnir í Hoyvík, Norðasta Horni og Nólsoy eru stongdir, eins og Margarinfabrikkin er stongd.
Skúlarnir eru virknir. Dagrøktin er virkin, meðan allir frítíðarskúlar, barnagarðar og vøggustovur eru afturlatnar.
Ímeðan verkfallið er brúkar Húsaumsitingin høvið til at gera fleiri umvælingar á stovnunum, umframt at skipa fyri høvuðsreingerð á fleiri stovnum.


text:
Nýggjur fyrisitingarstjóri á Fróðskaparsetrinum
Jørgen Meitilberg tekur 15. mai við sum virkandi fyrisitingarstjóri, eftir at Páll Isholm hevur boðað leiðsluni fyri Fróðskaparsetur Føroya frá, at hann ynskir at verða loystur úr starvinum.
Jørgen er 37 ára gamal og er útbúgvin cand.mag. í søgu og stjórnmálafrøði og hevur starvast í Mentamálaráðnum sum fulltrúi við Fróðskaparsetrinum sum málsøki síðan mars 2007.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
“We are here to cut the cancer out”, segði FINA ovastin Cornel Marculescu sambært SwimNews.com við journalistar á Lausanne Palace Hotel í dag, um støðuna viðvíkjandi superdraktum. “We cannot achieve everything … This is a transitional period. We will do the right thing for swimming. Rome will be part of the process but if the suits are still being written about in January next year as they are now, then you can shoot us. We will deserve that. Our job is not easy. I believe in the near future it will be like doping: your first sentence will criticise us and your second sentence will applaud us because the suits will not be an issue any more”.
FINA hevur sambært Marculescu valt ikki at skera svøllin burtur her og nú, men heldur at pína hann spakuliga burtur, við at ‘smalka um tunnilin’. Hann viðgongur at støðan er kaotisk, við at siga “It’s a crazy area all of this … the professor cannot control this. We cannot solve everything at once. After Beijing … why did we interfere? Because we had understood that technology needs to be controlled”. At hann væntar at Rom kann verða ein ‘avbjóðing’, og at hann hevur havt svøvnleysar nætur av støðuni.
Á heimsmeistarastevnuni í Rom verður lyklavápnið hjá FINA sambært Marculescu ‘availability’, sum vil siga at framleiðararnir skulu tryggja, at allar draktir eru tøkar hjá øllum teimum svimjarum sum kundu hugsað sær at svomið í eina, á HM í Rom. Hetta til at tryggja at umstøðurnar eru tær somu hjá øllum luttakarum. Ella sum Marculescu sigur, “the very best we can do at this time”.
Tey hava annars verið nokk so illustrativ á hasum fundinum í Lausanne, við at vísa mynd á uppvørpu av einum topp-tunaðum Popov í heilt stuttum buksum, við síðani av mynd av Bousquet í sínari skríggj-reyðu heildrakt. The image showed a tale of two sports: here we have a “technique sport”, said Prof Manson, pointing to Popov’s stomach, and here we have “the covering up of the body surface” that had made swimming “an equipment-based” sport. Manson samanbar svimjing við aðrar ítróttur sum súkkling, har man hevur sæð tikaralop í bestu tíðum vegna nýggja útgerð, og at vit kanska ein dag koma so langt í svimjingini sum til at skula brúka lasarar og kropp-scanning áðrenn og eftir kapping. Men sum hann sigur, “er tað tann vegin svimjingin ynskir at fara?”.
Manson vísti hvussu tey testa draktirnar í dag, og hvussu tey ætla at fara at testa í 2010, millum annað við at testa hvat hendir við luft-fangingini í ymisku fasunum í kappingingi (start, svimjing, vending osfr). Ógvuliga vísindaligt (fyri ikki at siga ‘nørdut’), har draktirnar vístu seg at uppføra seg ógvuliga ymiskt, og Marculescu dró eisini seinni saman um, at “We have an impossible mission and I am not Tom Cruise. We know what the things are that we have to do. We have an industry, we have investments”. Suit makers, “swimmers, coaches, technical commitees and everybody possible in the family” had been consulted about making suitable suit rules. “Thank you for putting swimming in the [headlines]. We prefer to be in the news for our athletes, stars, Phelps, the medals, because we think we have great athletes”.
At enda greiddi sakførarin Morand frá, at trupulleikin við superdraktunum í prinsippinum er, at at regla SW10.7 um at eingin útgerð “may aid speed, buoyancy or endurance” ikki er galdandi fyri sjálva svimjidraktina, hóast hon í dag er at rokna sum útgerð. Men hetta ætla tey opinbart at broyta, við at stramma upp uppá reglurnar, so at ting sum finnast í dag, ikki fara at kunna finnast í 2010.


text:
Politikkur savn
Tað er ikki p-talið sum ger okkum til føroyingar
15. Okt 2018
Bárður Nielsen, formaður í Sambandsflokkinum, hevur sett ríkisumboðnum ein fyrispurning, har spurt verður um nøkur tøknilig ella løgfrøðilig forðing er fyri, at føroyingar kunnu...
les meir
Hevur løgmaður gloymt krókarnar kring landið
12. Okt 2018
Enn merkir vanligi lønmóttakarin onki til 100-tals milliónirnar, sum fossa niður í landskassan frá ali- og fiskivinnuni. Slagorðið hjá løgmanni, og sum...
les meir
Tað er loyvt at ivast og kjakast
11. Okt 2018
Í tíðindamiðlunum og teimum sosialu miðlunum verður í løtuni dúgliga róð fram undir, at samgongan er í tvíningum í spurninginum um kvotur mótvegis fiskidøgum....
les meir
Fyrispurningur um lønarkrøv í sambandi við at fiskiloyvi verða latin
10. Okt 2018
Fyrispurningur eftir Tingskipanini § 52a. Fyrispurningur um lønarkrøv í sambandi við at fiskiloyvi verða latin, settur Høgna Hoydal, landsstýrismanni, (at...
les meir
Sjálvandi skal Samhaldsfasti teljast við
10. Okt 2018
Almennu rakstrarútreiðslurnar hjá landinum eru øktar meira enn 7 prosent síðani fíggjarlógin fyri 2018 var løgd fram fyri einum ári síðani. Tað er ein...
les meir
Plastik planurin í Norðurlandahúsinum
09. Okt 2018
Tað er plastik í havi okkara, á strondunum, í fuglinum og í fiskinum. Eingin orsøk er til plastik-panikk – men okkurt má...
les meir
- Vit hava útsett at byggja Sjóvinnustýrinum nýggj hølir í Vágum
08. Okt 2018
Í uppskotinum til fíggjarlóg, sum varð lagt fram 28. september 2018, hevur samgongan valt at drýggja nakrar íløgur nakað, tí nógv ferð er á búskapinum....
les meir
20 mió. kr meira til egin kontór
07. Okt 2018
Landsstýrisfólkini hava komandi ár økt útreiðslurnar til egnar skrivstovur við 20 mió. kr. Bara frá í ár til næsta ár er økingin...
les meir
Veljarakanning: Fólkaflokkurin rennur frá hinum flokkunum
05. Okt 2018
Veljarakanning, sum er gjord fyri portal.fo vísir at Fólkaflokkurin verður stóri vinnari, um løgtingsval er nú. Nýggja veljarakanningin, sum spyr.fo gjørdi fyri...
les meir
Magni Arge: Frælsi at gera altjóða avtalur
04. Okt 2018
Kolonialistisku tulkingarnar av grundlógini mugu parkerast í Ríkisskjalasavninum, so Føroyar fáa fult frælsi at virka í uttanríksipolitiskum málum. Vit eru til reiðar at lata...
les meir
- Tunnilin kann verða bjargingin av bygdini
04. Okt 2018
Í gjár løgdu Jenis av Rana, Bill Justinussen, Jacob Vestergaard, Kristin Michelsen, Kári P. Højgaard, Magni Laksáfoss og Kaj Leo Holm Johannesen uppskot fyri løgtingið...
les meir
- Áhugavert at eygleiða kapprenningina millum politikarar
04. Okt 2018
Áhugavert at eygleiða kapprenningina millum politikarar um at gera fámjinstunnulin. Til Havnar og úr Havnini koyra bara 11.000 bilar um døgnið. Hevði ynskt at...
les meir
Monologurin í Degi og Viku - afturljóðið frá farnum tíðum
02. Okt 2018
Aftur eitt deja-vu í KvF í gjárkvøldið, har landsstýriskvinnan óskorin slapp at manipulera og siga ósatt um fíggjarlógina og útreiðsluvøksturin. Hin altíð...
les meir
Høgni Hoydal, fiskimálaráðharri hitt skotska fiskimálaráðharran
02. Okt 2018
Høgni Hoydal, fiskimálaráðharri hevur í dag hitt Fergus Ewing, skotskan fiskimálaráðharra til fundar í Edinburgh. Fundurin var liður í menningini av tætta...
les meir
Eitt er at rýma av brúnni, men av órøttum at skuldseta onnur, er lítið virðiligt
02. Okt 2018
Ein viðmerking til avmynstraða landsstýrismannin í m.a. tunnilsmálum. Uppskotið um tunnil til Famjin, sum í morgin...
les meir
Sjálvandi skulu pensionistar fáa 2000 kr. meira um mánaðin
02. Okt 2018
Havnar Framburðsfelag tekur fult undir við uppskotinum hjá fólkaflokkinum um at gera útgjaldið hjá samhaldsfasta skattafrítt. Tað líkist ongum, at pensionistar verða dupultskattaðir. Tað...
les meir
Lógarfest bann móti mismuni er á veg
02. Okt 2018
LÓGARUPPSKOT: Samferðslumálaráðið tekur nú táttin upp eftir Sonju Jógvansdóttir, tingkvinnu. Eitt lógaruppskot um at banna mismuni og tryggja javnviðgerð á arbeiðsmarknaðinum er í umbúna...
les meir
– Unga Tjóðveldið setir sjóneykuna á fosturtøku
02. Okt 2018
29. juli vóru familjumál yvirtikið og liggur nú á føroyskum hondum. Í familjumálum er m.a. fosturtøkulóggávan. Føroyska fosturtøkulógin er tann gamla danska frá 1956....
les meir
Fyrispurningur um Beta files
01. Okt 2018
Kári P. Højgaard, tingmaður fyri Sjálvstýri hevur sett Rigmur Dam, landsstýriskvinnu fyrispurningur eftir Tingskipanini § 52a Fyrispurningur um teldutøka savnið...
les meir
Henrik Old fer úr embæti sínum sum landsstýrismaður
01. Okt 2018
Eftir áheitan frá Henriki Old, landsstýrimanni í samferðslumálum, havi eg í dag loyst hann úr embætinum sum landsstýrismaður í samferðslumálum. Tað harmar...
les meir
Bygdaráðsfundur tann 26/9/18 hjá Sørvágs kommunu
29. Sep 2018
Møtt vóru: Aimé Jacobsen, borgarstjóri Marna Jacobsen Jákup á Stongum Anne Sophie Nordendal...
les meir
Sjóvinnustýrið flutt til Havnar og lagt á ís
29. Sep 2018
Vága Fólkafolksfelag mótmælir, at samgongan hevur steðga byggingini av bygningi til Sjóvinnustýrið í Vágum Tá skipaeftirlitið var yvirtikið um aldarskiftið,...
les meir
Sjóvinnustýrið verður bygt á Giljanesi
28. Sep 2018
Í grein á VP seinnapartin staðfestir Jørgen Niclasen, formaður í Fólkaflokkinum, at byggingin av nýggjum Sjóvinnustýri í Vágum er skorðin burtur í fíggjarlógaruppskotinum fyri...
les meir
Fíggjarlógaruppskotið eitt sminkað lasafar
28. Sep 2018
Á sjálvum fíggjarlógaruppskotinum, eru rakstrarútreislurnar 232 mió. kr. hægri enn á fíggjarlógini fyri 2018. Tað svarar til 5%.Men útgaldið úr Samhaldsfasta, verður hækkað við...
les meir
Koyrandi í nýggja Hvalbiartunlinum í seinasta lagi i 2022
28. Sep 2018
Í fíggjarlógaruppskotinum fyri komandi ár er slóðað fyri, at arbeiðið upp á nýggja Hvalbiartunnilin byrjar komandi ár. Arbeiðið verður liðugt í seinasta lagi í 2022....
les meir
Fróðskaparsetrið styrkt munandi
28. Sep 2018
Á fíggjarlógini fyri komandi ár verður Setrið styrkt munandi og fær 9,4 milliónir afturat. Tað er ein hækking á útvið 10%. Hetta...
les meir
Landsstýrið hevur lorkað 600 tons burtur
28. Sep 2018
Fiskifrøðin mælti til, at Føroyar fingu 4600 tons av toski á Flemish Cap. Nú hevur landsstýrið samráðst í NAFO og lorkað HEILI 600 tons...
les meir
Nevndin fyri menningarkvotur krevur 500.000 kr afturat
28. Sep 2018
KVF vísti herfyri dokumentarin, “De dyre drenge I jakkesæt”, men spurningurin er, um KVF ikki átti at gjørt ein líkandi dokumentar um dýru dreingirnar hjá...
les meir
Pensionistar hava uppiborið virðiligari viðferð
28. Sep 2018
Sjáldan hevur orðaskiftið verið so vanvirðisligt, sum tá løgmaður, Aksel V. Johannesen, og Pauli T. Petersen, tingmaður fyri tjóðveldi, viðgjørdu uppskotið hjá Joen Magnus Rasmussen,...
les meir
Samgongan pínir grundarupphæddina niður í einki
28. Sep 2018
Eingin ivi er um, at skattafría grundarupphæddin verður avmarkað mest møguligt, tí hon skal inn í Samhaldsfasta at verða skattað ...
les meir
Húsarhaldsskúlin í Klaksvík verður boðin út komandi vár
28. Sep 2018
Ætlanin er at bjóða Húsarhaldsskúlan í Klaksvík út á vári 2019. Tað svarar løgmaður í einum § 52a fyrispurningi frá Bjørn Kalsø, løgtingsmanni, um...
les meir
Hetta er langt úti - 61% í skatti
22. Sep 2018
Visti tú av, at landið og kommunurnar fara við 61% av pengunum, sum pensionistarnir annars áttu at fingið frá skattaborgaranum? Joen Magnus...
les meir
Hokus, pokus – flyta fokus
22. Sep 2018
So kom heystfrágreiðingin hjá Búskaparráðnum. Tað undrar, at ráðið slettis ikki viðger kolossala almenna útreiðsluvøksturin, sum nú táttar í milliardina. ...
les meir
Strandferðsluna fær nýggjan eykabát um eitt ár
21. Sep 2018
Landsstýrið hevur borið uppskot til verklagslóg í Løgtingið, ið fer at heimila SSL at gera sáttmála við skipasmiðju, ið skal byggja nýggj eykabát til...
les meir
Strika uppboðssølu av rættindum á Flemish Cap
21. Sep 2018
Viðmerkingar: Endamálið við uppskotinum er, at heimildin hjá landsstýrismanninum í fiskivinnumálum at selja part av kvotunum á Flemish Cap, verður tikin burtur. Seinastu árini hava...
les meir
Vilja avtaka uppboðssølu av fiskirættindum
21. Sep 2018
Almennar viðmerkingar Andstøðan hevur undir viðgerðini av uppskotinum hjá samgonguni um fyrisiting av sjófeingi víst á, at útlutan av veiðirættindum umvegis uppboðssølu skapar ótryggleika...
les meir
Kommunur skulu fáa heimild at hækka botnfrádráttin í kommunuskattinum
21. Sep 2018
Jørgen Niclasen løgtingsmaður vegna Fólkaflokkin Løgtingið Løgtingsmál nr. 29/2018: Uppskot til løgtingslóg um broyting í løgtingslóg um...
les meir
Jørgen vil javnseta privata og almenna bústaðabygging
21. Sep 2018
Uppskot til samtyktar Løgtingið heitir á landsstýrið um at fyrireika og leggja fyri Løgtingið lógaruppskot, sum tryggjar privatum somu treytir fyri bústaðabygging, sum almenna felagið...
les meir
Skulu ikki gjalda skatt av gávum
21. Sep 2018
Almennar viðmerkingar Endamálið við uppskotinum er, at ein og hvør, sum fær eina gávu, sum er kr. 5.000,00 ella minni, skal sleppa undan at gjalda...
les meir
Borgarin kravdur eftir 35,5 milliónum krónum ov nógv
21. Sep 2018
Hví krevja 16,5 Milliónir fyri at gjalda 250.000 kr? Tað skuldu ikki verið neyðugt. Men tað verður gjørt. ...
les meir
Veljarakanning: Fólkaflokkurin verður stóri sigursharrin
20. Sep 2018
500 fólk svaraðu kanningini, ið varð gjørd av Spyr.fo sunnudagin 16. september kl. 12:19 - 15:05. Spyr.fo hevur umleið 5000 fólk í svarpanelinum og...
les meir
FF hevur fatur á rætta endanum
20. Sep 2018
Eftir ábreiðslur frá Føroya Fiskimannafelag er Fiskimálaráðið nú sambært útvarpinum hjá Kringvarpinum farið at endurskoða mannagongdirnar í sambandi við útskriving av fiskiloyvum. ...


text:
So senda vit tær eitt SMS, sum tú vísir, tá tú keypir títt atgongumerki. Tú rindar fyri eitt atgongumerki á staðnum, og so rinda vit fyri tað seinna.
Ert tú kundi hjá okkum, kanst tú hvønn mánadag bjóða einum vini við at koyra go-kart frítt. Tú rindar fyri ein persón, og vit rinda fyri hin.
Stóri go-kart banin á Skarðshjalla í Tórshavn fær adrenalinið at pumpa og kappingarsinnið í gongd, tá tú traðkar á speedaran og koyrir saman við vinunum. Tú kanst velja at koyra, sum tú vilt, ella tit kunnu skipa fyri eini kapping.
Les meira á www.sus.fo/go-kart.
Ert tú fartelefon kundi hjá okkum, kanst tú hvønn mánadag bjóða einum vini við at spæla paintball frítt. Tú rindar fyri ein persón, og vit rinda fyri hin.
Royn innandura paintball í frálíku umstøðunum á Selatrað.
Bílegg pláss antin við at ringja á tlf 751075 ella vitja Selatraðsdepilin
Ert tú kundi hjá okkum, kanst tú fáa eitt frítt bio-atgongumerki hvønn mánadag. Tá tú keypir eitt atgongumerkið í Havnar Bio ella Atlantis Bio í Klaksvík, so rinda vit fyri tað næsta.
Hetta merkir, at tú kanst bjóða einum vini, sjeikinum, damuni, systir, beiggja ella øðrum við í biograf, og bara rinda fyri eitt atgongumerki. Tilboðið er galdandi til hvønn mánadag og til allar filmar.
P.S. Talið av ókeypis atgongumerkjum hvørja viku er avmarkað. Nýggjar avsláttarkotur verða leysgivnar á midnátt hvørt mánakvøld.
Ert tú kundi hjá okkum, kanst tú bíleggja ein bowlingbana fyri hálvan prís, hvønn mánadag.Tú vísir bara títt fría avsláttarmerki tá ið rindar fyri banan
Tú kanst bílegg ein bana við at ringja til Bowlinghøllina á Hálsi á tlf. 358181


text:
The grand old man innan føroyskan arkitektur helt tann 9. mars 2011 50 ára starvsdag, og tað varð hildið við eini rimmar samkomu í Starvsmannafelagshúsinum, sum Arkitektafelagið tók stig til. Palli Gregoriussen er heiðurslimur í Arkitektafelagnum.
Nógv komu at heiðra Palla Gregoriussen. Høvi var at síggja stóra framsýning við høvuðsverkunum hjá Palla, og fyri at seta serligan dám og hugna á løtuna hevði Palli heitt á skyldmannin Simma um at spæla nøkur løg á ljómborðinum. Hesi løg, eins tekningarnar hjá Palla, eru sprottin úr heimligum viðurskiftum.
Fyrstur at siga nøkur orð var formaður Arkitektafelagsins, Svend Sigvardsen, ið eisini vegna Arkitektafelagið handaði Palla blómutyssi.
Ein stórur partur av virkseminum hjá Palla hesi 50 árini hevur snúð seg um at ráðgivið og teknað í sambandi við almennar bygningar, bæði nýbygningar og um- og útbyggingar. Talan er bæði um skúlar, kirjkur og aðrar almennar bygdingar. Í hesum sambandi bar Helena Dam á Neystabø, landsstýriskvinna í Mentamálum, fram eina heilsan til Palla. Henda heilsanin sæst á heimasíðuni hjá Mentamálaráðnum, sí leinki her.
Umframt at vera virkin arkitektur og listamaður hevur Palli víst serligan áhuga fyri mentan í breiðari merking og sínum ættfedrum. Hann hevur ongantíð dult fyri, hvørjum upphavi hann er av, í bæði faðir- og móðurætt. Og harumframt hevur hann verið virkin ítróttarmaður. Í hesum sambandi bar skyldmaður Palla, Jógvan Arge, ið er formaður í mentanarnevnd Tórshavnar Býráðs, fram heilsan, ið sæst at lesa á heimasíðuni hjá Jógvani, sí leinki her.
Palli hevur havt ein hóp av starvsfelagum hesi hálvthundrað árini. Í 1981 var hann ein av teimum, ið tók stig til at stovna Arkitektafelag Føroya, og hesi seinastu umleið 20 árini hevur hann verið heiðurslimur í felagnum. Ein, ið var við at stovna Arkitektafelagið var Albert Isfeld, sum eisini starvaðist á teknistovuni hjá Palla miðskeiðis í 70-árunum.Eisini Albert bar fram eina kvøðu til Palla í sambandi við starvsdagin.
Síðstur at bera fram heilsu til Palla var John Dalsgarð, ið vegna Forlagið í Støplum hevur staðið fyri útgávuni av flestu bókaverkunum hjá Palla. John Dalsgarð hugleiddi tó ikki bara um bókaverk og útgávur, men eisini um síni barnaár úti á Peterhead, tá tey vóru grannar hjá Palla, og um hvussu Palli tann 1. apríl 1965 fylti bilin við børnum fyri at fara oman í Vágsbotn at síggja ísbjørnina sum sambært útvarpinum var komin rekandi inn á Havnarvág.
Sí fleiri myndir frá móttøkuni hjá Palla Gregoriussen her.
Enn ber til at fáa til keyps
Tórshavn vár miðstøð og borg 2


text:
Archive for august, 2007|Monthly archive page
Familjumyndir
Mitt í seinastu viku tóku vit myndir av hesi fittu familjuni. Hóast veðurtíðindini høvdu sagt frá sera góðum veðri, so regnaði tað illa um næstan alt landið. Vit hoyrdu at veðrið var betri norðanfyri og koyrdu so øll til Klaksvíkar at taka myndir. Har var veðrið gott og so var bara at koma í gongd.
Tey vóru øll sera fitt at taka av og vit høvdu eina hugnaliga løtu saman.
1
2
3
4
5
6
Familjan Hvannastein
1
2
3
4
5
6
7
8
Malan og Arni
Vit høvdu tað gleði at taka myndir til brúdleypið hjá Maluni og Arna. Vígslan var í Gøtu og veitslan var á Hotel Hafnia í Havn. Dagurin gekk sera væl og vit fingu fleiri góðar myndir. Tit eru sjálvsagt vælkomin at skriva viðmerkingar.
Her eru nakrar av myndunum:
1
2
3
4
5
6
7
8
9
10
11
12
13
14
15
16
17
18
19
Barnamyndir av Naomi
Fyri nøkrum vikum síðani vóru vit í Suðuroy og tóku barnamyndir. Lítla Naomi var sera fitt og lívlig at taka av. Her eru nakrar myndir av henni saman við foreldrum hennara.
Myndir av Kristinu (systur Gvøðny)
Vit royndu okkara nýggju ljósútgerð í samband við at vit skulu taka eitt brúdleyp leygardagin. Her eru nakrar av myndinum og tað kunnu neppa verða deildar meiningar um myndirnar. Altíð stuttligt at taka av Kristinu.
Og so eru tvær til Mr some1:

seg_langs: eng_Latn fao_Latn fao_Latn fao_Latn unk unk unk unk unk unk fao_Latn unk unk unk unk unk unk unk unk fao_Latn fao_Latn fao_Latn unk unk unk unk unk unk unk unk unk unk unk unk unk unk unk unk unk unk unk fao_Latn fao_Latn fao_Latn fao_Latn fao_Latn


text:
- Tíðindi, mentan og ítróttur
Meiriluti fyri pensjónsnýskipanini
Pensjónsnýskipaninin er bjargað og komin undir land. Kristin Michelsen í Fíggjarnevndini og Sonja Jógvansdóttir í Trivnaðarnevndini taka undir við pensjónsnýskipanini. Tað ger samgongan í Fíggjarnevndini og Trivnaðarnevndini eisini.
Álitini úr teimum báðum nevndunum komu í gjár. Meirilutarnir í nevndunum mæla tó til at hækka inntøkuna, sum skal mótroknast í pensjónini, úr 45.000 kr. upp í 60.000 kr.
Broytingaruppskotið hjá teimum er, at grundupphæddin fyri fólkapensjónistar, føddir eftir 31.desember 1952, verður mótrokningarfrí í aðrari árligari inntøku upp til 60.000 kr.
Hetta fer, siga tey, at kosta 2,1 milliónir fyrsta árið, tað er 2020, og fimm milliónir krónur í 2030.
Men tað er fyrimunur hjá teimum, sum hava lítla inntøku, siga meirilutarnir.
Andstøðufólkini í Fíggjarnevndini og í Trivnaðarnevndini mæla tinginum frá at samtykkja fimm uppskot um pensjónsnýskipanina, men tí sætta kann andstøðan í Trivnaðanevndini taka undir við, um nakrar grundleggjandi broytingar verða gjørdar í tí.
Hetta er uppskotið um sjálva fólkapensjónina.
Minnilutin, tað er andstøðan í Trivnaðarnevndini, tekur ikki undir við, at pensjónsaldurin hækkar og grundupphæddin og viðbótin í fólkapensjónini lækka.
Minnilutin sigur eisini, at tað eigur at bera til at søkja um framskundaða pensjón, tá fólk eru fylt 62 ár.
Sí eisini


text:
Summarskeiðið á Føroyamálsdeildini vekir áhuga fyri týðing
Fleiri av teimum, sum luttaka á altjóða summarskeiðinum á Føroyamálsdeildini, vitja aftur. Matthew Landrum úr Michigan í USA luttók fyri triðju ferð í ár.
Fleiri av teimum, sum luttaka á altjóða summarskeiðinum á Føroyamálsdeildini, vitja aftur. Matthew Landrum úr Michigan í USA luttók fyri triðju ferð í ár. Hann hevur lært seg føroyskt so mikið væl, at hann er farin at týða føroyskar fagurbókmentir til enskt.
Matthew sigur, at tá hann fyrstu ferð luttók á summarskeiðinum í 2011, dugdi hann ikki at ímynda sær tær málsligu og bókmentaligu rannsóknir, luttøkan fór at elva til: "undirvísingin í mállæru og bókmentum og útferðirnar kring oyggjarnar góvu mær tað yvirlit, sum mær tørvaði fyri at fara undir arbeiðið við føroyskum yrkingum. Í samstarvi við føroyingar havi eg týtt tekstir eftir fimm føroyskar høvundar. Føroyar hava eina undranarverda mongd av gávuríkum rithøvundum og yrkjarum, og tað hevur verið mær ein gleði at fáa tekstir teirra út til fleiri lesarar. Tað styrkir um mínar førleikar at koma aftur á summarskeiðið, og eg fái sett gongd í nýggjar verkætlanir við hjálp og leiðbeining frá fólki á Føroyamálsdeildini".
Týðingarnar hjá Matthew Landrum hava m.a. staðið í tíðarritunum The Adirondack Review og Asymptote Journal. Nýliga stóð týðing hansara av stuttsøguni "Rottan" eftir Sólrún Michelsen í tíðarritinum PANK.
Matthew Landrum hevur lisið enskt og skapandi skriving, "Creative Writing". Hann undirvísir í enskum á Aim High School í Withmore Lake, Michigan.
Luttøka og staðin próvtøka á summarskeiðinum gevur 10 ECTS.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Leypurin.fo
22. januar 2017
Frískt til dyrnar hvønn týsdag
Leypurin er skipan, har tú eina ferð um vikuna fært upp í ein leyp av frukt og grønmeti koyrdan til dyrnar.
Vøran kemur til landið mánadag. Vit pakka leyparnar týsmorgun og seinnapartin verða teir koyrdir til tínar dyr.
Kostnaður frá kr. 100 til kr. 225
Útkoyring kr. 25.
Depositum fyri Leypin er 150 kr.
Fyribils verður Leypurin bara koyrdur út til fólk í Havn, Hoyvík og á Argjum.
Trýst á niðanfyristandandi leinkju:
Frukt og grønt til fyritøkuna?
Fá frískar vørur til tíni starvsfólk koyrt til dyrnar eftir serligari avtalu.
Vit senda rokning, sum verður rinda við bankaflyting.
Skriva til umsiting@leypurin.fo
Minst til P-skivuna
maks 2 tímar
mánadagur 15. oktober 2018
Kjøtfrikadellur v/eplum, sós og reyðkál
týsdagur 16. oktober 2018
Stroganoff v/eplamorli og reyðrøtum
mikudagur 17. oktober 2018
Fiskafrikadellur v/eplum, smelt og remolátu
hósdagur 18. oktober 2018
Høsnarungi v/kips, agurksalat og remolátu
fríggjadagur 19. oktober 2018
Búffur v/eplum, leyki, sós og agurksalat
Nýtt frá SMSFleiri tíðindi ›
Heystfagnaður
Heystfagnaður verður á Torginum í SMS 16.–20. oktober kl. 10-17, har dentur verður lagdur á samveru saman við familjuni við at vera virkin og minka um
Grøntobur
Grøntobur verður á Torginum í SMS 8.-13. oktobur, har kunna verður um vistfrøði og umhvørvi. Allir dagstovar eru vælkomnir til ókeypis, vistfrøðiliga
Mótasýningin í SMS
Vit gleða okkum at sýna fram nýggjasta heystmótan. Eisini bjóða vit inn til gávuposar, munnbitar og sera góða tilboð millum kl.20-22.
Tey nýggjastu bløðiniFleiri bløð ›
Miklagarðsblaðið - Vika 42
Matpakkin


text:
Torak er foreldraleysur og eigur ongan góðan, men so kemur hann fram á ein úlvsunga, og síðan verður hann tikin inn í ein av ættbólkunum í skóginum.
Í Útskoti er hann aftur einsamallur og flýggjar undan fólki, tí hann er dømdur at vera útskot. Øll hava rætt at taka hann av lívi, tí hann er vorðin yvirtikin av sálarátara, sum ger, at hann ikki kann vera saman við hinum.
Krýnikurnar, sum fara fram í steinøld, eru sera spennandi lesnaður og sera væl frágingnar, serliga tá ið hugsað verður um, at høvundurin hevur kelað fyri øllum smálutum. Hóast hetta í mangar mátar kann minna um eina fantasysøgu, sum eru so væl dámdar nú á døgum, so gevur hon stórt innlit í fólkalív og náttúru, umframt at hon er sera spennandi og óhugnalig.
Aftur


text:
Mentan
Brellbiti 1: Danski staturin var við í cover-up
22. Okt 2018
Í gjár var undirritaði boðin at luttaka í sending hjá R7 radio. Mín partur av sendingini snúði seg um bókina, sum eg siti og skrivi. Sera avmarkað er, hvat stundir eru til at nevna í einari stuttari sending, men eg kom so at nevna eina av størstu avdúkingunum í samband við skipasvik. Nevniliga Global.
les meir
Dømdur ella fordømdur
22. Okt 2018
Ein føroyskur blaðstjóri er dømdur at fara í fongsul í langa tíð. Hann hevði sum tann fyrsti gjørt vart við so óhugnalig viðurskifti í føroyskum samfelagslívi, at eingin annar hevði torað ella troystað sær at nevna tey-fyri ikki at dálka seg sjálvan og fáa óvinur á skeivum støðum.
les meir
Páll Poulsen skrivar: Tunnilssjón
22. Okt 2018
ELDRI PERLA: Eitt av teimum málunum politikarar altíð øsa seg upp um eru tunnlar. Í løtuni ætlar onkur at gera tunnil av Skálafjørðinum til Hvítanesar. Hví hetta hevur so stóran týdning, veit eg ikki. Men man kann hugsa sær tvey ting, antin kann man fáa meiri vinnu í Eysturoynni og á Streymoynni, ella skulu fleiri eystringar arbeiða hjá tí almenna í Havn.
les meir
Umrøddu handilsviðurskiftini millum Føroyar og Japan
22. Okt 2018
Poul Michelsen, landsstýrismaður í uttanríkis- og vinnumálum, og japanski uttanríkisráðharran, Taro Kono, hittust í gjár á fundi í Reykjavík. Á fundinum umrøddu teir handilsviðurskiftini landanna millum, og serliga tilgongdina fram ímóti einum fríhandilssáttmála millum Japan og Føroyar, ið Taro Kono og Poul Michelsen samdust um á fundi í Tokyo í februar í ár.
les meir
Brellbitin 2: Hjúnarskilnaður fekk onga realitetsviðgerð í Skiftirættinum
21. Okt 2018
Har sat hon, Edith Joensen. Einsamøll við fýra børnum, og stórt sæð lítið og onki at liva av, men nógv at liva fyri. Hon hevði tikið tað einastu røttu avgerðina í hennara støðu, at skilja seg frá manninum. Tann avgerðin var løtt, men sjálvt um tað eru 31 ár síðani hon skildist, hevur búgvi ikki enn fingið eina realitetsviðgerð í Skiftirættinum, tí hon skuldi ikki hava milliónirnar við sær. Hennara partur var bara skuld.
les meir
Maktin glatar
21. Okt 2018
Svikið. Vit siga hann hevur svikað. Nei, her eru eingi prógv. Útvarp Føroya og Portalurin siga áhaldandi at hann hevur svikað. Meðan hetta stendur uppá, avdúkar Kringvarpið at Sosialurin er korruptur og fær m.a. ókeypis flogseðlar frá Atlantsflog. Nakað seinni verður Eirikur Lindenskov tikin niðan í Sortudíki, sum tað stóra sannleikavitnið. Skil tað, hann sum skilja vil.
les meir
Hvurvu 50 mill kr. ?
21. Okt 2018
Eg havi biðið um, at hetta verður kanna og greina, skrivaði Umboðsráðslimur í juli mánaða 2017. Enn er onki at frætta um tær 50 milliónirnar, sum Tryggingin misti í millum tveir stólar í samband við Guernsey-ævintýr, sum Oyggjatíðindi longu avdúkaði í 2008
les meir
Pressan og lúshundurin
21. Okt 2018
Herfyri varð lýst við sending í KvF, har Øssur Winthereig, hevur “vunnið” rættin hjá leiðsluni í Kringvarpinum, at vera “Sheriffurin”, sum heldur í oyrunum á føroysku pressuni. Hann var annars partur av KvF-“toyminum”, upp gjøgnum áttati- og nítiárini, sum lat eyguni aftur fyri ruðuleika, og lógloysi, sum tá hendi, og sum enn spøkir, sum grílu-revurin, ið bjóðar seg fram at ansa høsnunum.
les meir


text:
Upptakt: 07 Vestur - EB/Streymur
Seinast vit møttu EB/Streymi í Sørvági gjørdi talan um ein undirhaldandi, og ikki sørt dramatiskan dyst. Felagsliðið legði seg á odda tíðliga í dystinum við brotssparki, og beinanvegin í seinna hálvleiki øktu teir til 2-0. Hendan støðan helt sær líka til 86 minuttir vóru farnir, og hóttandi tap var í hondum.
Men so dømdi íslendski dómarin enn einaferð brotsspark, og hesaferð til okkum. Ken sveik ikki álitið tá hann varð settur at skjóta, og so var 1-2. Tveir minuttir eftir fingu vit útjavnandi málið, og hesaferð var tað Søren sum var seinastur á bóltinum, og 2-2.
Í yvirtíðini fekk Ken reyða kortið, og venjarin Trúgvi Mortensen varð eisini rikin av síðulinjuni, men dysturin endaði 2-2. Hinir báðir dystirnir, sum í fjør vóru spældir ímóti EB/Streymi, vóru í Streymnesi. Tann fyrra vunnu vit 2-0, og tann seinna taptu vit 3-0.
EB/Streymur hevur fingið eina góða byrjan uppá árið, við einum 3-2 sigri á B36, og hava eisini - eins og vit - spælt ein javnleik móti AB á Argjum.
Vit mugu reisa okkum aftur eftir tapið móti suðringum, og vónandi fáa vit ein góðan dyst á Dungasandi, har vit standa eftir við trimum stigum, tá dómarin bríkslar av.
Síggjast á Dungasandi, mánadagin, 2. Páskadag kl. 15:00


text:
Nú er greitt, hvussu føroyska talvlandsliðið verður mannað á olympiaduni í heyst. Liðið skal kunngerast á samkomu í Sandavági í kvøld, har ið hin árliga steypakappingin millum lið hevur verið í dag.
Hin 43. talvolympiadan verður í Batumi í Georgia í døgunum frá 23. september til 6. oktober í ár.
Føroyar fara á talv-OL við hesari manning:
GM Helgi Dam Ziska 2552
IM John Rødgård 2319
FM Martin Poulsen 2239
FM Carl Eli Samuelsen 2237
FM Olaf Berg 2226
Avboð eru frá trimum telvarum. Høgni Egilstoft Nielsen, Rógvi Egilstoft Nielsen og John Arni Nilssen, sum vóru við í EM- og Small Nations-kappingunum í fjør heyst, fara ikki við til Georgia.
Betri-deild heldur enn OL
Brøðurnir Rógvi og Høgni Egilstoft Nielsen úr Sandavágs Talvfelag høvdu fyri vist styrkt føroyska talvlandsliðið. Teir eru ávikavist nummar tvey og trý á føroyska styrkilistanum – framman fyri bæði John Rødgård og John Arna Nilssen, sum eru altjóða meistarar.
Men vágamenninir fáast eisini við annað enn at telva. Báðir spæla fótbólt í fremstu føroysku deildini. Annar er liðskipari í EB/Streymi, og hin í 07 Vestur. Galdandi fyri báðar er, at teir raðfesta fótbóltin framum telvingina.
Sum telvarar eru báðir ógvuliga gávuríkir, og tað tykist vera lítil ivi um, at teir kunnu ogna sær heitið sum altjóða meistari áðrenn langt um líður. Men fótbólturin krevur rímiligt sítt, og tí verður óivað tvørligt at veita telvingini ta rúmd, ið krevst, skal dreymurin um at gerast altjóða meistari – og kanska stórmeistari við – útinnast.
Føroyski stórmeistarin Helgi Dam Ziska var í líknandi tvístøðu sum yngri, tí hann var íðin fióltónleikari, og spældi eitt nú í Føroya Symfoniorkestri sum blaðungur. Hann sannaði kortini, at skuldi hann røkka sínum máli um at gerast stórmeistari, bar ikki til at fáast við tónleik eisini. Hann legði tí fiólina frá sær um fimtan ára aldur, og fór heilhugaður at telva í staðin.
Styrkt FM-lið
Hyggur tú nærri at OL-liðnum, sæst, at við undantaki av John Rødgård, er talan um FM-manningina hjá Havnar Telvingarfelag. Liðið er eisini næstan meinlíkt OL-liðnum í 2010. Tá var Jóan Hendrik Andreasen við – í hansara stað verður tað nú Martin Poulsen.
Hóast vágamenninir høvdu kunnað styrkt føroyska liðið, so er kortini talan um góða og roynda føroyska manning. Allir fimm hava verið føroyameistarar, og allir hava verið á talv-OL fyrr.
Enn er ikki greitt, hvussu borðrøðin verður á føroyska liðnum. Helgi Dam Ziska er tó sjálvskrivaður á 1. borði, og John Rødgård verður helst á 2. borði.


text:
Jørgen Niclasen spyr Kristinu Háfoss um avleiðingar av lønarsamráðingum
Politikkur29-11-2017 - 08:36 - Jóanis Albert Nielsen
Munnligur fyrispurningurtilKristinu Háfoss, landsstýrismann
Viðvíkjandi lønarsamráðingunum
1. Um allir lønarbólkar hjá tí almenna fáa sømu lønarhækking sum sjúkrarøktarfrøðingarnir, hvussu nógv vil tað kosta landskassanum.
2. Landsstýrimaðurin hevur boða frá, at allir bólkar fáa ikki sama lønarlyft sum sjúkrarøtarfrøðingarnir. Hvørjir bólkar fáa ikki hetta lønarlyft?
3. Hvønn lønarkarm fáa hesi feløg, sum landsstýrimaðurin ikki ætlar at geva lønarlyft.
Viðmerkingar:
Landsstýrismaðurin í fíggjarmálum førir lønarsamráðingar vegna Løgtingið. Undirskriftin hjá landsstýrismanninum bindur Løgtingið.
Tí má løgtingið fáa at vita frá landsstýrikvinnuni hvønn lønarkarm hon vil bjóða teimum 28 feløgnum, sum enn ikki hava fingið sáttmála.
Landsstýrimaðurin hevur sagt, at øll feløg ikki fáa sama lønarlyft, sum sjúkrarøktarfrøðingar hava fingið. So má landsstýrimaðurin greiða løgtinginum frá hvørji feløg ikki fáa hesa lønarhækkan og hvønn lønarkarm hesi feløg so kunnu rokna við.
Tórshavn, 27. November 2017
Jørgen Niclasen,
løgtingsmaður


text:
Orkuskiftið – samstarv millum SEV og Orku
Orkuskiftið er skipað samstarv millum Elfelagið SEV og Orka, sum er deild á Umhvørvisstovuni.
Orkuskiftið hevur til endamáls at flyta føroyska samfelagið frá olju til grønar orkuloysnir.
Orkuskiftið skal seta í verk eina tilgongd, sum alsamt økir tilvitskuna hjá borgarum, politisku skipanini, myndugleikum og vinnulívi um týdningin av grønari orku við serligum atliti at búskapi og umhvørvi.
Í tilgongdini hevur Orkuskiftið týðandi leiklutin at samskipa, ráðgeva og kunna um varandi orkuloysnir, bæði tá talan er um vanliga borgaran, politisku skipanina, myndugleikar og vinnulívið.
Í fyrstu atløgu leggur Orkuskiftið serligan dent á upphiting og flutning á landi, men aðrir spurningar, sum við tíðini taka seg upp á grønu kósini, verða viðgjørdir og handfarnir, tá ið tíðin er búgvin til tað.


text:
Við Tórði á túri: Stóru Dímun
Bóndafólkini Eva úr Dímun og Jógvan Jón Petersen eru felags um allar uppgávurnar á garðinum saman við yngru hjúnunum. Eva greiðir frá arbeiðnum at garva skinn í nýggja framleiðsluhúsinum, og Jógvan Jón ger klárt til raksturin í morgin.
Fyrri Partur
Stóra Dímun er minsta oyggj í Føroyum, har fólk búleikast. Her búgva fýra vaksin og trý børn.
Júst í hesum døgum reka tey allan seyðin heim til hús, so hann kann fáa heilivág, áðrenn lembingin kemur fyri um fáar dagar. Veturin hevur verið óvanliga harður, men kortini halda tey, at seyðurin er hampiliga væl fyri. Lærarin Hilmar Joensen hjálpir til í rættini.
Mynd: Kringvarp Føroya
Yngru hjúnini í Stóru Dímun, Erla og Janus úr Dímun, fluttu út higar at búgva í eitt ár í fyrsta umfari. Nú hava tey verið í fýra ár og tey trívast væl. Síðani hava tey fingið sonin Óla Jákup, sum skjótt verður tvey ár, og í summar kemur eitt barn afturat.
Bóndafólkini Eva úr Dímun og Jógvan Jón Petersen eru felags um allar uppgávurnar á garðinum saman við yngru hjúnunum. Eva greiðir frá arbeiðnum at garva skinn í nýggja framleiðsluhúsinum, og Jógvan Jón ger klárt til raksturin í morgin.
Í Dímun hava tey neyt sum mjólka væl, og yngri Janus kirnar smør til húsarhaldið. Nú hevur hann eisini fingið útgerð at gera ost við.
Gamli Janus, ið fyllir 90 ár hesa vikuna, greiðir frá abba sínum Janusi, ið var starblindur og varð róptur blindi bóndi. Hann var kortini við í øllum arbeiði og hann datt oman, tá teir vóru til bjarga. Fyri stuttum kom málningur hjá Kristini í Geil av blinda bónda aftur til Dímunar. Hann hevur verið í Skúvoy í mong ár.
10 ára gamla Døgg greiðir frá smáu hønunum, ið verpa 18. hvønn tíma. Hon og beiggin Sproti eiga fleiri ymisk djór á garðinum.
Hans Jákup Petersen frá SEV er við í tyrluni út í Dímun, og meðan tyrlan er í Suðuroy, ger hann onkra broyting við el-motorin í oynni.
Hoyr fyrra part her »
Myndir frá fyrru sendingini í Stóru Dímunu kunnu síggjast her »
Seinni partur
Mynd: Kringvarp Føroya
Annars byrjar dagurin við at mjólka. Húskini bæði skiftast um at mjólka eina viku í senn, og í morgun er tað Jógvan Jón Petersen, sum mjólkar. Neytini eru av norskum slag, men tey eru nakað tung og mjólka eisini í meira lagi til nýtsluna í oynni. Konan, Eva úr Dímun, festari, sigur, at tey ætla at fáa sær neyt av Jersey-slagnum, ið eru smærri og góð beitidýr. Tey hava gjørt royndir við ísáðing á Sandi.
Fyri kortum eru bæði sethúsini høvuðsumvæld. Janus úr Dímun yngri greiðir frá, at tey leggja dent á, at húsini skulu hava sama snið, sum tey altíð hava havt.
Mynd: Kringvarp Føroya
Á fjalli í dag eru Eva, Jógvan Jón og Janus, og aftuat sær hava tey fleiri dugnaligar hundar.
Dímun hevur samstarv við Kommunuskúlan í Havn, ið sendir lærarar út at undirvísa teimum báðum børnunum í oynni, Døgg og Sprota. Hesa vikuna er Hilmar Joensen lærari, og hann er fegin um at sleppa til Dímunar. 10 ára gamla Døgg Jógvansdóttir úr Dímun greiðir frá, hvussu tað er at vera barn í Dímun. Hon væntar, at hon ein dag verður bóndi í Dímun. Vit hoyra eisini Døgg spæla eitt stykki á violin saman við Hilmari, sum spælir harmoniku.
90 ára gamli Janus úr Dímun greiðir frá kirkjuni og kirkjugarðinum. Pápi hansara datt oman og er tann seinasti, ið er grivin her. Hetta hendi tveir mánaðir eftir, at Janus var føddur.
Saman við Janusi úr Dímun yngra eru vit niðri í Kleiv, sum er kend úr Føroyingasøgu, tá Brestir og Beinir flýddu undan Tróndi, og her varð tann navnframa Annika úr Dímun flutt til Havnar at verða dømd.
Hjúnini Eva úr Dímun og Jógvan Jón Petersen hava nú rikið garðin í Dímun í 11 ár, og tey halda framvegis, at oyggin er spennandi. Eva sigur, at um Jógvan Jón ikki hevði áhuga fyri garðinum, hevði hon heldur ikki verið her. Tað er áhugin og trivnaðurin, ið telur mest, sigur Eva. Síðani lundin hvarv, hava tey ment fleiri hjávinnur á garðinum. Tey garva skinn, hava neyt og dyrka røtur og annað afturat sjálvum seyðahaldinum, sum framvegis er høvuðsvinnan.
Hoyr seinna part her »
Myndir frá fyrru sendingini í Stóru Dímunu kunnu síggjast her »
« Aftur / Back


text:
Orð: Anker Eli Petersen
Lag: Terji Rasmussen
Glopraregn pískar á rútin,
stormurin er fluttur inn í mín garð,
eg siti við gluggan og eygleiði trútin,
háandi hvirlur, ið gálva eftir mær.
Tað er ein langur myrkur dagur
ið bankar á mín rút
og ein lítil súrur maður
sum ikki sleppur út.
Stormurin leikar sum ørur,
veðrið, tað skikkar sær júst sum tað vil
og eg gerist meira og meira tvørur,
eri nú tætt við at missa mítt skil.
Tá hoyrist eitt suð gjøgnum húsið
úr ganginum hoyri eg tos,
og millum hitt harðliga brúsið
hómast títt váta bros.
Og tú kanst fáa stormin at slappa av,
tú kanst fáa hvirlurnar at flenna,
tú kanst fáa skýggini at skrubba av
og tú kanst fáa tárini at renna.
Og so dansa vit út í regnið,
trína ein vals undir svingandi trøum.
Hvirlurnar smáflenna út gjøgnum hegnið,
skróva í takt við følnaðum bløðum.
Og dansurin gerst til ein meldur,
í storminum brennur eitt bál,
ein grønur og glitrandi eldur
ið ber okkum fram á mál.


text:
Eik+ kontan heldur fram eitt ár afturat06-09-2010
Eik Pluss kontan er framhaldandi eitt gott tilboð og kontan heldur fram í eitt ár afturat. Rentan á Eik Pluss kontuni er 1,5 % p.a. og peningurin á hesi kontu er ikki bundin
Umskipanin av Faroe Seafood30-08-2010
Eik Banki væntar ikki tap við umskipan av skuldini hjá Faroe Seafood
Danskt blað umber skeivleikar í kanning av føroyskum, grønlendskum og donskum bankum26-08-2010
Fleiri av bankunum liggja kortini røttu megin markið, sigur blaðið Bankinfo í umbering
Eik er høvuðsstuðul hjá Føroya Sjómannadegi17-08-2010
Føroya Sjómanna- dagur byrjar mikudagin 18. august og heldur fram til 22. august við spennandi skrá. Eins og undanfarna ár er Eik høvuðsstuðul hjá Føroya Sjómannadegi.
Misvísandi váðameting av Eik Bank Danmark16-08-2010
Viðmerkingar frá stjórnini í Eik Banka til tíðindi í fjølmiðlum 16. august um dótturfelagið Eik Bank Danmark A/S


text: Í Århus Svømmestadion kanst tú nú heinta eina serliga telduflís við billett-lúkuna, ið síðani síðani skrásetur hvussu langt og skjótt tú svimur, og hvussu nógv tú heldur pausu. Tú festir flísina til økilin, og kann síðani síggja leypandi á einum stórskíggja í høllini, hvussu langt tú hevur svomið, hvussu nógvar tíð tú hevur brúkt um svimjingina tilsamans, hvør meðalferðin var, og hvussu splitt-tíðin var fyri síðstu 100 metrar. Og eftir venjingina kanst tú enntá heinta eina útskrift av øllum við billett-lúkuna, ella taka tíni dáta heim við at eftirkanna nærri á egnari teldu. Århus Svømmestadion er fyrsta høll í Norðurlondum sum fær eina slíka skrásetingarskipan, við tí tey kalla “AMB” telduflís. Les jp.dk


text:
Kristin Michelsen hevur tikið seg úr samgonguni
Kristin Michelsen, borgarstjóri á Tvøroyri, hevur í dag boðað løgmanni frá, at hann frá í dag av, tekur støðu frá máli til mál í løgtinginum.
Kristin Michelsen hevur sent løgmanni soljóðandi skriv:
Góðan dagin Aksel V. Johannesen, løgmaður.
Undirritaði Kristin Michelsen, Froðba, løgtingsmaður fyri Javnaðarflokkin, vil hervið boða Løgmanni og formanni fyri Javnaðarflokkin Aksel V. Johannesen frá, at eg Kristin Michelsen, løgtingsmaður frá ídag av, atkvøður mál fyri mál í Løgtinginum, og er ikki bundin at atkvøða saman við Javnaðarflokkinum, so leingi sum javnaðarumboðini í Tvøroyrar býráð ikki vilja samstarva við undirritaða.
Undirritaði vil eisini vísa til at formaðurin í Suðuroyar norðara Javnaðarfelag Signar Dam alment og við telduposti til undirritaða dagfestur 14. november 2016 kl. 20.52 váttar ”at Kristin Michelsen er valdur fyri Javnaðarflokkin og umboðar sostatt Suðuroyar norðara Javnaðarfelag á Løgtingi”. Somuleiðis váttar Løgmaður í telduposti til undirritaða 13. november 2016 ” eg helt eg hevði svarað tær bæði munnliga og umvegis miðlarnar. Eg kann endurtaka tað her: tú ert framvegis limur í Javnaðarflokkinum og ynsktur í Løgtinginum”.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Hava lýst eftir stjóra fyri slakar 50.000 krónur
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Eg gangi út frá, at Poul Michelsen hevur eina góða frágreiðing til vanliga skattgjaldaran
Sjálvstýri havt ársfund
Samband
Postboks 226
FO-600 Saltangará


text:
Búpláss
Eldri, óhjálpin persónur, yvir 67 ár, kann fáa búpláss, um so er, Nánd metir, at tørvur er á føstum búplássi, og um Nánd hevur tøkt pláss.
Eldri borgarar, ið ikki klára seg sjálvi heima við hús, hava møguleika at søkja um at fáa fast búpláss á sambýli í Fuglafirði, Leirvík ella Norðragøtu.
Nánd hevur tilsamans 37 búpláss í økinum, herav 5 eru demensbúplass til fólk, ið hava flytførisførleika.
Tú kanst søkja við at venda tær til skrivstovuna hjá Nánd á tlf. 73 02 00 ella við at heinta oyðublað her.
Vesturstova
Vesturstova í Fuglafirði lat upp í juni 1999. Húsið er í tveimum hæddum og hevur pr. apríl 2018 pláss fyri 12 búfólkum.
Ynskir tú at lata eina gávu til Vesturstovu, kanst tú flyta hana á konto 9181-492.059.9.
Giljagarður
Giljagarður í Leirvík lat upp tann 1. septembur 2004 og hevur pr- apríl 2018 pláss er fyri 10 búfólkum.
Ynskir tú at lata eina gávu til Giljagarð, kanst tú flyta hana á konto 9181-143.647.5.
Gøtubrá
Gøtubrá í Norðragøtu lat upp í november 2004. Húsið er í tveimum hæddum og hevur pr. apríl 2018 pláss er fyri 15 búfólkum, herav 5 demenspláss til fólk, ið hava flytførisførleika.
Ynskir tú at lata eina gávu til Gøtubrá, kanst tú flyta hana á konto 9181-141.726.8.


text:
Spurningar til Jákup Mikkelsen (2)
Fyri eitt sindur av tíð síðan settu vit nakrar spurningar til Jákup Mikkelsen. Vit fingu ongantíð eitt svar. Tískil føla vit okkum nú noydd til at seta somu spurningar enn eina ferð.
Vit høvdu 3 spurningar til eina almenna útsøgn hjá Jákup Mikkelsen. Hansara útsøgn kom í samband við viðgerðina av lógaruppskotinum hjá Finni Helmsdal og Anitu á Fríðriksmørk um diskriminering vegna kynsliga sannføring, og frammsetti hann hana sum frammsøgumaður hjá flokkinum í hesum málið. Orðini hjá Jákup Mikkelsen vóru hesi: »Tað er ikki rætt at lóggeva fyri ein einstakan bólk. Og harafturat er tað ímóti kristnu siðalæruni at vera samkyndur«. Okkara spurningar tóku allir útgangsstøði í hesi útsøgn.
Tann fyrsti spurningurin viðgjørdi hetta at lóggeva fyri einstakar bólkar. Vit góvu eitt dømi um eina lóg, sum er viðtikin í Løgtinginum, og sum nettupp er gjørd fyri ein einstaka bólk. Nemliga lógina um, at samkomuleiðarar, í øðrum samkomum enn Fólkakirkjuni, eisini kunnu víga hjún. Um tað er so skeivt at lóggeva fyri einstakar bólkar, hví hava vit so hesa lógina?
Tann næsti spurningurin viðgjørdi sjálvt lógaruppskotið sett upp ímóti hugtakinum »einstakur bólkur«. Í lógaruppskotinum stendur beinleiðis, at tað skal vera mett sum lógarbrot, at diskriminera vegna kynsliga sannføring. Okkara pástandur er, at kynslig sannføring IKKI dekkar ein einstakan bólk, men allar føroyingar. Fyri okkum sær tað út sum um, at Fólkaflokkurin ikki er samdur í hesum. Hevði tú tíma at greitt nærmari frá tykkara støðu til hendan spurning?
Tann triði spurningurin umrøddi tað kristnu siðalæruna og hennara kvalifikatión, sum grundarlag undir okkara lógum. Vit góvu 3 dømi um ting, nevnd í bíbliuni, sum ikki eru galdandi í okkara lógarverki. Tey 3 dømini vóru um neyðtøku, trælahald og samfelagsskipan. Spurningurin var so: um bíblian og tann kristna siðalæran er so væl egnað, sum grundarlag undir okkara lógum, hví roynur Fólkaflokkurin so ikki at bera so í bandi, at allar tær føroysku lógirnar samsvara við bíbliunnar orð?
Vit høvdu ein síðsta spurning, men hann var settur beinleiðis til Jákup Mikkelsen. Hann hevði nakað at gera við, at Jákup segði seg stúra fyri, at um hetta lógaruppskot bleiv viðtikið, so vildu uppskot, sum vóru hvaðan verri fylgja. Spurningurin var so, hví Jákup velur at stúra fyri frammtíðini ístaðin fyri at meta um, hvussu relevant hetta lógaruppskot er? Fjalt í hesum lá tann sannleikin, at okkara virðir broytast, og at tað sum vit halda vera rætt í dag, ikki var tað sama, sum fólk fyri 50 árum síðan hildu vera rætt. Hvat fær so Jákup Mikkelsen til at halda, at tey virðir sum vit hava í dag, eru tey somu í 2055? Og hví stúra fyri hesum?
Vit vilja gjarna hava eitt svar uppá hesar spurningar. Um Jákup Mikkelsen ikki sær seg føran fyri at svara, so má onkur annar úr Fólkaflokkinum, sum deilir hansara sjónarmið, gjarna svara. Um ongin í Fólkaflokkinum sær seg føran fyri at svara, so má onkur annar føroyingar, sum deilir sjónarmiðini hjá Jákup Mikkelsen, gjarna svara. Um ongin sær seg føran fyri at svara, so mugu vit bara staðfesta, at tykkara mótstøða móti hesum lógaruppskoti byggir meira á fordómar og óvitan enn á rationella og logiska argumentatión.
Eivind Ortind Simonsen, Viby J
Birita Lamhauge Jóansdóttir, Aalborg
Merki: bíblian, Eivind Ortind Simonsen, siðalæra, §266b


text:
Jólatúrur 29. novembur
Undirhald, góður matur og shopping
Ársins jólatúrur verður 29. novembur, og vit eru aftur á Havnini mánamorgun 3. desembur. Vit liggja við kai í Hirtshals frá morgni til myrkurs leygardagin 1. desembur.
Úr Hirtshals koyra vit beinleiðis við bussi til Aalborg. Møguleiki er at vitja eitt nú Aalborg Shoppingcenter, Friis Shoppingcenter og Ikea.
Umframt góðu tilboðini, sum Tax Free handilin hevur, vera fleiri sertilboð á júst hesum túri. Lagt verður upp til ein spennandi túr við undirhaldi, serligum matarskráum og tónleiki frá nøkrum av okkara bestu tónleikarum.
Ferðaætlan
Fráferð Tórshavn 29. novembur kl. 21.00
Koma Hirtshals 1. desembur kl. 10.00
Fráferð Hirtshals 1. desembur kl. 21.00
Koma Tórshavn 3. desembur kl. 05.00
Bólkurin Chill spæla til dans
Tónleikabólkurin Chill bleiv stovnaður í 2002 og hevur hesi árini fram til í dag, spælt til eitt ótal av veitslum og almennum dansitiltøkum. Bólkurin hevur sín stíl og er kendur fyri sína breiðu tónleikaskrá, sum fevnur um góðan føroyskan og útlendskan rokk og popp dansitónleik úr 60'unum og upp til tað nýggjasta, sum er at hoyra í dag.
Chill er mannað við royndum og kendum føroyskum tónleikarum, og eru teir frá vinstru:
- Torkil Johannesen, trummur og sang
- Jens Tummas Næss, bass og sang
- Hans Ravnsfjall, gittar og sang
- Høgni Zachariassen, gittar og kór
Bílegg ársins jólatúr á netinum, ring á tlf. 34 59 00 ella skriva til booking@smyrilline.fo.
Gevið gætur, at til ber sjálvandi at bíleggja kamarstypu, men ikki kamarsnummar.


text:
Vilmund Jacobsen 12.01.2018 (20:38)
Fara at steingja Leirvíkstunnilin
Vegna arbeiði verður Leirvíkstunnilin stongdur frá mánadegi 15. januar til 31. mars - frá sunnukvøldi á midnátt til mánamorgun klokkan 06.
Eisini verður tunnilin stongdur mánakvøld til fríggjamorgun frá klokkan 22 á kvøldi til 06 á morgni.
Landsverk veit at siga, at bilar sleppa gjøgnum tunnilin á midnátt, klokkan 02 og klokkan 04. Tó kunnu akfør í neyðsynjarørindum altíð sleppa gjøgnum Leirvíkstunnilin.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
- Tíðindi, mentan og ítróttur
40 ár síðani hann vann Ballon D'Or
Tak niður
Ein heiður, sum tað enn ikki er eydnast nøkrum norðurlendingi at vinna. Allan Simonsen var venjari hjá føroyska landsliðnum frá 1994 til 2001.
Føroyska landsliðið vann átta dystir, spældi 7 javnar og tapti 37 dystir við Allani Simonsen sum venjara.
Víða um
Men tað var fyri avrikini á vøllinum í týska stórfelagnum Borrussia Munchen Gladbach, at Allan Simonsen skaraði fram úr og vann europeiska gullbóltin Ballon D'or. Eitt skifti spældi hann í Barcelona, men mátti víkja fyri einum øðrum lítlum manni úr Argentina, kallaður Diego Maradona.
Um tað mundi var einans loyvt at hava tveir útlendingar á liðnum í senn.
Allan Simonsen stóð í einum pylsuvogni í Vejle, har yrkisleiðin bæði byrjaði og endaði, tá hann fyri júst 40 árum síðani fekk boðini um fína europeiska heiðurin.


text:
Árliga framsýningin av handaligum arbeiði hjá Runavíkar Kvøld- og Ungdómsskúla verður sett í Skúlanum við Løkin leygardagin klokkan 15:00 av Magnusi Rasmussen borgarstjóra.
Framsýningin verður opin leygardagin og sunnudagin frá klokkan 15 - 19.
Runavíkar Kvøld- og Ungdómsskúli
03.04.2009
Framsýning hjá Runavíkar Kvøld- og Ungdómsskúla
Árliga framsýningin av handaligum arbeiði hjá Runavíkar Kvøld- og Ungdómsskúla verður sett í Skúlanum við Løkin leygardagin klokkan 15:00 av Magnusi Rasmussen borgarstjóra.


text:
Multihøllin verður bygd sum ein vælveru-depil fyri alt landið.
Í høllini verður 50 m. svimjihylur, men umframt svimjihyl verður eisini venjingarøkið í sjálvari høllini.. Afturat vanligu hentleikunum í síðubygninginum: umklæðingarrúmunum, amboðsrúmi, forhøll og almennum wc-hentleikum (eisini til rørslutarnaði), verður eisini vælveru rúm, við heitum pottum og sauna. Í síðubygninginum verður eisini ein kantina.
Við øðrum orðum verða í multihøllini allir hentleikar til ein wellnes-depil. Hentleikarnir í multihøllini skapa karmar fyri góðum venjingarumstøðum og júst venjing í svimjihyli – við alskyns nýggjum venjingarformum – er ein møguleiki fyri øll, ung sum gomul, kløn og tjúk, tann illa gongda, eins væl og tann fima. Eftir venjingina ella sum partur av venjingini er møguleiki at gera nýtslu av hitapottum, sauna og gosbaði.


text:
Nýggj portur til slúsurnar í PanamakanaliniÍ gjár komu fýra stór portur til slúsurnar í Panamakanalini frá Trieste í Italia við semi-sub skipinum STX Sun Rise.
Hetta er eitt stig á leiðini, sum er at víðka tað 77 kilometra longu kanalina, ið lat upp í 1914, og sum skal verða liðugt í 2015.
Tá ið arbeiðið er liðugt, vónar leiðslan fyri kanalina, at kunna servisera størri skip og serliga tey asiatisku bingjuskipini á veg til amerikansku eysturstrondina.
- Hetta er ein spennandi løta fyri okkum, og tey nýggju portrini eru eitt stórt stig á leiðini, sigur Jorge K. Quijano, umsitari av Pnaman kanalini við Dredging Today.
Sí eisini video...
Ásbjørn Jacobsen/antares.fo
Veitst tú okkurt áhugavert til antares.fo, boða okkum frá her.
[youtube=http://www.youtube.com/watch?v=5M0XeoE4XuA]